title: Westley Allan Dodd

text: Dodd tuomittiin kuolemaan Cole Neerin (11) ja hänen veljensä Williamin (10) seksuaalisesta hyväksikäytöstä ja kuoliaaksi puukotuksesta Washingtonin osavaltiossa sekä erillisestä Lee Iselin (4) raiskauksesta ja murhasta.


title: Westley Allan Dodd

text: Doddin käyttäytyminen oikeuden edessä oli melko ristiriitaista. Hän ilmaisi selvää katumusta teoistaan, mutta uhkaili myös tappaa lisää ihmisiä, jos ei tulisi teloitetuksi. Hän valitsi teloitustavaksi hirttämisen itse omien sanojensa mukaan sen vuoksi, että myös Lee Iseli oli saanut surmansa sillä tavoin. Doddin pyynnöstä teloituksen televisioinnista kieltäydyttiin.


title: Snapshot (albumi)

text: Snapshot on Deep Purplesta tutun Roger Gloverin sooloalbumi vuodelta 2002.


title: Ahmad Sa’dat

text: Ahmad Sa’dat () on palestiinalainen poliitikko, Israelin, Yhdysvaltain ja Euroopan unionin terroristijärjestönä pitämän Palestiinan vapautuksen kansanrintaman pääsihteeri. Hänet valittiin myös parlamentin jäseneksi, mutta hän on nykyisin Israelin hallussa.


title: Ahmad Sa’dat

text: Sa’datista tuli puolueen johtaja lokakuussa 2001 Israelin helikopterin surmattua hänen edeltäjänsä Abu Ali Mustafan.


title: Ahmad Sa’dat

text: Palestiinalaishallinnon tiedustelupalvelu pidätti hänet 15. tammikuuta 2002 epäiltynä äärioikeistolaisen Israelin turismiministeri Rehavam Ze’evin murhasta 17. lokakuuta 2001. PFLP otti vastuun tapauksesta. Murha oli kosto Abu Ali Mustafan murhasta. Ahmad Sa’datia pidettiin vangittuna palestiinalaisten presidentinkaartin suojissa ja presidentti Arafatin Muqata’a-hallintokompleksissa. Palestiinalaisten korkein oikeus määräsi Sa’datia vastaan esitettäväksi todisteita vangitsemisen oikeuttamiseksi, mihin tiedustelupalvelu ei pystynyt. 29. maaliskuuta 2002 Israelin puolustusvoimat hyökkäsi Arafatin rakennuksiin, jossa pidettiin Ahmad Sa’datin lisäksi viittä joiden uskottiin osallistuneen Ze’evin murhaan: Basil al-Asmar, Ahid Abu Ghalma, Majdi al-Rimawi ja Hamdi Qar’an sekä Fu’ad al-Šubaki, jota pidettiin osallisena Gazaan aseita tuoneen Karine A -laivan tapauksesta. Israelin puolustusvoimat piiritti rakennusta kuukauden, jonka aikana neljä Rehavam Ze’evin tapaukseen osallistunutta tuomittiin "erikoiskenttäoikeudessa" 8–18 vuoden vankeusrangaistuksiin. 3. kesäkuuta 2002 korkein oikeus määräsi Sa’datin vapautettavaksi, mitä presidentinkaarti ei tehnyt kansainvälisten velvoitteidensa vuoksi.


title: Ahmad Sa’dat

text: Ahmad Sa’dat ja muut siirrettiin vankilaan Jerikoon, jossa heitä pidettiin brittiläisten ja yhdysvaltalaisen tarkkailijoiden valvonnan alaisina. 8. maaliskuuta 2006 tarkkailijat jättivät palestiinalaishallinnolle kirjeen, jossa vaativan eräiden vankilan turvallisuusolojen parantamista. 14. maaliskuuta 2006 tarkkailijat jättivät vankilan, jonka jälkeen Israelin puolustusvoimat siirtyi puolen tunnin kuluessa palestiinalaisten hallinnassa olevaan Jerikoon ja hyökkäsi puskutraktorien ja panssarivaunujen tukemana vankilaan, jota vangit ja vanginvartijat puolustivat. Vankila antautui kymmentuntisen piirityksen jälkeen, jossa kuoli kaksi ja loukkaantui 35. Ahmad Sa’dat ja viisi muuta vankia joutuivat israelilaisten vangitsemiksi. Hyökkäys Jerikoon aiheutti palestiinalaisalueilla hyökkäyksiä brittiläisiä edustajistoja ja yhtiöitä vastaan, koska brittien ja yhdysvaltalaisten uskottiin toimineen yhteistoiminnassa Israelin kanssa.


title: Loppuheitto

text: Loppuheitto eli apokopee () on foneettinen ilmiö, jossa yksi tai useampi äänne jätetään pois sanan lopusta. Tämä poisjätetty äänne on useimmiten painoton vokaali.


title: Loppuheitto

text:
Historiallisessa fonetiikassa loppuheitolla usein viitataan painottoman vokaalin poisjääminen.
Joissakin kielissä loppuheitto on pakollinen tietyissä ympäristöissä. Esimerkiksi espanjan kielessä useiden substantiivia edeltävät adjektiivien loppuvokaali jää pois, kun kyseinen substantiivi on sekä maskuliini että yksikössä. Täten uno-sanasta (yksi) tulee "un" ja grande-sanasta (suuri, iso) tulee "gran". Näin ollen espanjan kielessä sanotaan "un mundo" (yksi maailma) eikä "uno mundo" ja "gran aventura" (suuri seikkailu) eikä "grande aventura".Lounaismurteissa loppuheitto on erittäin yleinen ja rajoittuu sanojen loppuvokaaliin eli kaikista useampitavuisista sanoista ja kaksitavuisista, joissa ensimmäinen tavu on pitkä, loppuvokaali jää pois.


title: Loppuheitto

text: Viron kielessä loppuheitto esiintyy sanoissa, joissa ensimmäisen tavun vokaali on pitkä:


title: Loppuheitto

text: Kun ensimmäisen tavun vokaali on lyhyt, loppuheittoa ei ole:


title: Nobelbiblioteket

text: Nobelbiblioteket ("Nobel-kirjasto") on Ruotsin akatemian kirjasto Ruotsin pääkaupungissa Tukholmassa. Se on perustettu vuonna 1901. Kirjastolla on laajat kokoelmat kirjallisuushistoriaa ja modernia kaunokirjallisuutta. Kirjasto on sijainnut vuodesta 1921 lähtien Tukholman vanhassakaupungissa, Börshusetissa.


title: Rock Against Racism

text: Rock Against Racism (RAR) oli kampanja, jonka järjestivät Red Saunders, Roger Huddle ja muut talvella 1976. Kampanja järjestettiin vastalauseena David Bowien ja Eric Claptonin oletettuihin rasistisiin kommentteihin.


title: Rock Against Racism

text: RAR:n oli alun perin tarkoitus olla yksi konsertti rasismia vastaan 1970-luvun alussa. Järjestäjä Huddlen mukaan RAR oli "pelkkä idea elokuuhun 1976 asti", jolloin Eric Clapton sanoi humalassa Birminghamissa kannattavansa entistä konservatiivista ministeriä Enoch Powellia, joka tuli kuuluisaksi maahanmuuttajavastaisesta "Rivers of Blood" -puheestaan. Clapton sanoi, että Englannista oli tullut "ylikansoitettu", ja kannusti yleisöä äänestämään Powellia, jotta Englannista ei tulisi "musta siirtokunta".


title: Rock Against Racism

text: Huddle, Sanders ja kaksi Kartoon Klownsin jäsentä vastasivat tähän kirjoittamalla kirjeen NME-lehdelle, jossa he vastustivat Claptonin kommentteja, jotka olivat "oksettavia, koska Clapton teki ensimmäisen hittinsä soittamalla cover-version reggaetähti Bob Marleyn kappaleesta "I Shot The Sheriff"". Kirjeen lopussa kirjoittajat kehottivat ihmisiä auttamaan rasismin vastaisen rock-liikkeen muodostamisessa. Omien sanojensa mukaan he saivat satoja vastauksia.


title: Rock Against Racism

text: RAR sai lisää kannatusta sen jälkeen kun David Bowie sanoi Playboy-lehden haastattelussa, että "Britannia on valmis fasistiselle johtajalle" ja ojentamalla oikean kätensä natsitervehdykseen. Bowie veti myöhemmin takaisin fasistisen kommenttinsa sanoen, että lausunnon syynä oli päihtymystila. Hän kielsi tehneensä natsitervehdyksen väittäen valokuvaajan ikuistaneen tämän hänen heiluttaessaan kättään.


title: Rock Against Racism

text: RAR:n ensimmäinen akti oli konsertti, jonka pääesiintyjänä oli Carol Grimes. RAR julkaisi myös fanzinen nimeltä "Temporary Hoarding".


title: Rock Against Racism

text: Keväällä ja syksyllä vuonna 1978 RAR järjesti kaksi festivaalia Anti-Nazi Leaguen kanssa. Raporttien mukaan 80 000 ihmistä marssi kuusi mailia (9,65 km) Trafalgar Squarelta Itä-Lontooseen (National Front -järjestön aktiivinen alue) ulkoilmafestivaalille Victoria Parkiin, Hackneyhin 30. huhtikuuta 1978. Konsertissa esiintyivät mm. The Clash (nähtävissä myös elokuvassa "Rude Boy"), The Buzzcocks, Steel Pulse, X-Ray Spex, The Ruts, Sham 69, Generation X ja The Tom Robinson Band. 25 000 ihmistä tuli Northern Carnivaliin Manchesteriin katsomaan konserttia, jossa esiintyivät mm. The Buzzcocks, Graham Parker & the Rumour ja Misty in Roots.


title: Simone de Oliveira

text: Simone de Oliveira GCIH (s. 11. helmikuuta 1938 Lissabon) on portugalilainen näyttelijä ja laulaja.


title: Simone de Oliveira

text: Oliveira edusti maataan Eurovision laulukilpailussa 1965 laululla "Sol de inverno" sekä 1969 laululla "Desfolhada portuguesa". Kotimaassa saavutetusta huomattavasta suosiosta huolimatta menestys Euroviisuissa jäi vähäiseksi. Vuonna 1965 hän sai yhden pisteen ja vuonna neljä vuotta myöhemminkin vain neljä pistettä.


title: Simone de Oliveira

text: Oliveiran muihin menestyksiin Portugalissa kuuluvat "Maria solidão" ja "Deixa lá". Hän on esiintynyt teatterissa, elokuvissa ja portugalilaisissa telenoveloissa. Hän on toipunut rintasyövästä ja julkaissut levytyksiään mm. EMI:llä sekä Polygram Recordsilla.


title: OSS

text: OSS ja O.S.S. voivat tarkoittaa ainakin seuraavia asioita:


title: Hans Herbjørnsrud

text: Hans Herbjørnsrud (s. 2. tammikuuta 1938, Heddal, Norja) on norjalainen novellikirjailija. Hän on tullut tunnetuksi tavastaan sekoittaa eri norjan kielen murteita teoksissaan, ja tunnettua kertomusta "Kai Sandemo" (1997) on pitkään pidetty erittäin vaikeana kääntää millekään muulle kielelle.


title: Hans Herbjørnsrud

text: Herbjørnsrud kasvoi Telemarkissa. Työskenneltyään maanviljelijänä ja opettajana hän aloitti uran kirjailijana ja julkaisi vuonna 1979 esikoiskokoelmansa "Vitner". Hän on voittanut muun muassa vuoden 1997 "Kritikerprisenin" ja ollut ehdolla Pohjoismaiden neuvoston kirjallisuuspalkinnon saajaksi.


title: Hans Herbjørnsrud

text: Herbjørnsrudin tuotantoa on ehditty kääntää saksaksi, englanniksi, ranskaksi ja venäjäksi. Hänen aviopuolisonsa on tanskalaissyntyinen historioitsija ja yliopiston apulaisprofessori Anna Tranberg.


Fridmanin–Lemaîtren–Robertsonin–Walkerin metriikka (lyh. FLRW) on eräs yleisen suhteellisuusteorian kenttäyhtälöiden tarkka ratkaisu. Se kuvaa homogeenisen ja isotrooppisen maailmankaikkeuden laajenemisen tai kutistumisen. Kirjoitettuna pallokoordinaatistossa ja valitun signatuurin ollessa +---, FLRW-metriikka on


Fridmanin–Lemaîtren–Robertsonin–Walkerin metriikka


text: Tässä "c" on valonnopeus, "t" aika ja "r", "θ" ja "φ" pallokoordinaatiston koordinaatit. Kerroin "a(t)" on niin kutsuttu skaalatekijä, joka riippuu ajasta ja jota voidaan jossakin mielessä ajatella analogisena maailmankaikkeuden läpimitalle. Kerroin "k" puolestaan kuvaa avaruuden yleistä geometriaa ja se voi saada arvot 0 tai ±1 riippuen siitä onko avaruus laakea, hyperbolinen vai parabolinen.


text: Historiallisten ja maantieteellisten painotusten mukaan metriikasta käytetään myös nimityksiä "Fridmann–Robertson–Walker (FRW)" tai "Robertson–Walker (RW)" tai "Fridman–Lemaître (FL)". (Huomaa Fridmanin nimen englanninkielinen translitterointi.) Kaikissa tapauksissa kyseessä ovat samat neljä tieteilijää eli Aleksandr Fridman, Georges Lemaître, Howard Percy Robertson ja Arthur Geoffrey Walker.


title: Theia

text: Theia (, "jumalatar") oli kreikkalaisessa mytologiassa Uranoksen ja Gaian tytär, yksi kahdestatoista alkuperäisestä titaanista. Hänet tunnettiin myös nimillä Euryfaessa ("kauaksi loistava") ja Aithra ("kirkas sininen taivas").


title: Theia

text: Veljelleen ja puolisolleen Hyperionille hän synnytti lapset Helios ("aurinko"), Selene ("kuu") ja Eos ("aamurusko").


title: Saksan kristillisdemokraattinen unioni (DDR)

text: Saksan kristillisdemokraattinen unioni (, lyh. CDU) oli Saksan demokraattisessa tasavallassa (DDR) toiminut puolue. Muiden puolueiden tavoin CDU ei pystynyt luomaan omaa itsenäistä politiikkaansa, vaan se tuki kommunistista yhteiskuntajärjestelmää ja DDR:ää hallinnutta kommunistista Saksan sosialistista yhtenäisyyspuoluetta (SED). CDU kuului Kansalliseen rintamaan. Muiden "blokkipuolueiden" tavoin se lähetti edustajiaan kunnallis-, piiri- ja alueneuvostoihin sekä myös DDR:n parlamenttiin, kansankamariin. Puolue oli yleiskristillinen.


text: Puolueen lipussa oli vaaleansinisellä pohjalla olleet kultaiset kirjaimet CDU sekä rauhankyyhky. Lippuun oli myös painettu sanat "ex oriente pax" ("idästä tulee rauha", mukailtu vanhasta lauseesta "ex oriente lux", "idästä tulee valo").


text: Saksassa toiminut Neuvostoliiton miehityshallinto (joka yleisesti tunnetaan lyhenteellä SMAD), antoi 10. kesäkuuta 1945 "käskyn nro 2", jolla "demokraattisten ja antifasististen" puolueiden toiminta miehitysvyöhykkeellä sallittiin. Neuvostoliitto oli ensimmäinen miehitysvalloista, joka salli poliittisen järjestäytymisen alueellaan. Läntiset miehitysvallat tekivät vastaavat päätökset vasta loppukesällä, Ranska vasta syksyllä. Kristillisdemokraattinen puolue rekisteröityi 26. kesäkuuta, kolmantena puolueensa kommunistien ja sosiaalidemokraattien jälkeen. Puolueen perustajajäseniin lukeutuivat muun muassa jo Weimarin tasavallassa aktiiviset keskustaoikeistolaiset kristityt poliitikot Jakob Kaiser ja Ernst Lemmer sekä kansallissosialisteja vastustanut vastarintataistelija Andreas Hermes, joka valittiin puolueen ensimmäiseksi puheenjohtajaksi.


text: Neuvostoliiton miehitysviranomaisten hyväksymässä periaateohjelmassaan CDU vaati demokratiaa yhteiskunnan kaikilla tasoilla, poliittisia ja kansalaisvapauksia, kuten mielipiteenvapautta, yhteiskunnan rakentamista terveen kristillisyyden pohjalle sekä vapaata yksityisyritteliäisyyttä ja omaisuuden suojaa. Maaperän rikkauksien tulisi tosin kuulua valtiolle. Puolueen yhteiskuntafilosofia oli siis kristillis-sosiaalinen ja parlamentaaris-demokraattinen; se nousi Weimarin tasavallan aikaisista keskusta-oikeistolaisista kristillisistä puolueista ja niiden ajatusmaailmasta. Puolue vaati ohjelmassaan myös Saksan valtiollista yhtenäisyyttä ja Saksan Oder- ja Neissejokien itäpuolisten alueiden yhdistämistä jälleen Saksan yhteyteen.


text: Kristillisdemokraattinen unioni toimi aluksi yhdessä läntisillä miehitysvyöhykkeillä muodostettujen kristillisten puolueiden kanssa. Joulukuussa 1945 se otti osaa Bad Godesbergissä pidettyyn kokoukseen, jossa eri miehitysvyöhykkeillä toimivat (paitsi Baijerissa) kristilliset puolueet ottivat yhtenäisen nimen "Saksan kristillisdemokraattinen unioni" (CDU). Puolueet eivät kuitenkaan voineet yhdistyä yhdeksi puolueeksi, koska eri miehitysvaltojen välillä oli ristiriitoja, eivätkä Neuvostoliiton edustajat tahtoneet yhteissaksalaista oikeistopuoluetta.


text: Pian kävi ilmi, ettei Neuvostoliiton miehitysvyöhykkeellä voinut ajaa itsenäistä kristillisdemokraattista politiikkaa. Ensimmäinen koetinkivi oli syksyn 1945 maareformi, jossa yli 100 hehtaarin tilat pakkolunastettiin vastikkeetta valtiolle, ja niistä lohkottiin tiloja tilattomalle väestölle ja kaupungeista maalle muuttaneille "uustalonpojille" sekä lisämaata pientalonpojille. (Samalla ulosmitattiin myös 0,6 miljoonaa hehtaaria entisten kansallissosialistien maita.) CDU vastusti maareformia, minkä jälkeen puoluejohtaja Hermes ja osa puoluehallituksen jäsenistä joutui jättämään paikkansa SMAD:n määräyksestä.


text: Miehityshallinnon painostuksesta huolimatta CDU:n onnistui rakentaa Neuvostoliiton miehitysvyöhykkeen kattanut puolueorganisaatio. Lokakuussa 1946 pidetyissä paikallis- ja piirivaaleissa, jotka vielä olivat osittain vapaat, puolueen onnistui saada peräti 23,1 prosenttia äänistä. Koska Sosialistinen yhtenäisyyspuolue SED ei saanut vaaleissa selkeää enemmistöä, miehityshallinto lisäsi painostustaan muita puolueita kohtaan. Puolueiden kokoontumisia häirittiin, niitä estettiin painamasta materiaaliaan ja uusien puolueosastojen rekisteröintiä vaikeutettiin. Osaksi käytettiin myös suoraa painostusta ja jopa pidätettiin johtavia puoluevirkailijoita.


text: CDU:n 2. puoluekokouksessa Berliinissä puolueen puheenjohtaja Jakob Kaiser piti 6. syyskuuta 1947 puheen, jossa hän vaati kristillisdemokraatteja toimimaan "aallonmurtajana dogmaattista marxilaisuutta ja sen totalitaarisia pyrkimyksiä vastaan". Tämän jälkeen puheenjohtaja Kaiser ja koko demokraattisesti valittu puoluehallitus pakotettiin eroamaan 20. joulukuuta 1947. Puolue puhdistettiin "taantumuksellista elementeistä", ja SED:n aloitteesta nimitetty uusi puoluehallitus ilmoitti puolueen tukevan DDR:n sosialistista yhteiskuntajärjestelmää ja edesauttavan sen rakentamista. CDU:n 6. puoluekokous julisti 6. lokakuuta 1952 puolueen tunnustavan "varauksitta" SED:n johtavan roolin työväenluokan etujoukkona ja valtion johtajana. Useat kristillisdemokraattiset poliitikot olivat jo ennen tätä paenneet DDR:stä läntiseen Saksaan. Puolueen uudeksi puheenjohtajaksi valittiin "Otto Nuschke".


text: Läntisille miehitysvyöhykkeille paenneet CDU:n jäsenet muodostivat oman puoluejärjestönsä, joka tunnettiin nimellä Pakolais-CDU (Exil-CDU). Läntinen Saksan kristillisdemokraattinen unioni tunnusti tämän itäisen Saksan kristillisdemokraattien lailliseksi edustajaksi. Se rinnastettiin puolueen hierarkiassa osavaltion maajärjestöön.


text: Neuvostoliiton miehitysvyöhykkeen CDU:n puoluehallituksen 14 jäsenestä 10 joutui pakenemaan länteen. Nämä paenneet hallituksen jäsenet kutsuivat puolueen toisen puoluekokouksen edustajat Pakolais-CDU:n perustavaan kokoukseen Länsi-Berliiniin 24. ja 25. syyskuuta 1950. Kokoukseen osallistui yli 200 länteen paennutta kokousedustajaa.


text: Pakolais-CDU:n käytännön työtä varten perustettiin CDU:n itätoimisto (Ostbüro). Tämän johtajaksi tuli länteen paennut CDU:n entinen puheenjohtaja Jakob Kaiser. Pakolais-CDU:n toiminnan järjestämisen ohella itätoimisto pyrki tukemaan demokraattisia voimia itäisessä CDU:ssa ja ylipäänsä tukemaan DDR:n hallitusta vastustavia piirejä. Berliinin muurin rakentamisen jälkeen 1961 Itätoimiston työ kävi käytännössä mahdottomaksi, ja toimisto menetti merkitystään. Pakolais-CDU jatkoi kuitenkin toimintaansa aina Saksojen yhdistymiseen 1990.


text: Yhteydet Pakolais-CDU:hun ja itätoimistoon olivat DDR:ssä ankarasti kiellettyjä. Niitä pidettiin vastavallankumouksellisina ja valtionvastaisina. Ilmi tulleet yhteydet rangaistiin vankeudella.


text: CDU:n 6. puoluekokous lokakuussa 1952 vahvisti puolueen olevan "rajoituksetta sosialistinen puolue". Puolue määritteli filosofiakseen "kristillisen realismin", mikä tarkoitti paitsi sosialistisen yhteiskuntajärjestelmän tunnustamista, myös työskentelyä sen hyväksi. Puoluekokous hyväksyi "kristillisen realismin 22 teesiä". Niissä puolue ilmoitti näkemyksenään muun muassa, että Karl Marxin opettamaa "uutta ja parempaa yhteiskuntajärjestystä" oli pystytty toteuttamaan esimerkillisesti Neuvostoliitossa. Tämä teki Neuvostoliitosta sosialismin rakentamisen esikuvan myös Saksassa. Puolue myös julisti, että sosialismi tarjoaa tämän päivän kristityille parhaan mahdollisuuden toteuttaa käytännön kristillisyyttä ja noudattaa täten Kristuksen opetuksia. Puolue tunnusti sosialistisen yhteiskuntajärjestyksen kehittämisen "historiallisesti oikeaksi ja välttämättömäksi".


text: CDU loi itselleen SED:n mallin mukaisen puoluejärjestelmän, joka perustui "demokraattiseen sentralismiin" eli vallan tiukkaan hierarkkiseen keskittämiseen. Puolueen jäsenet integroitiin täysin DDR:n yhteiskuntaan. Puolue lähetti edustajiaan kunnallisneuvostoihin, piirineuvostoihin ja piirikuntaneuvostoihin. Noin 30 000 puolueen jäsentä toimi Kansallisen rintaman työryhmissä ja lautakunnissa, yli 15 000 oli valtuutettuina tai ehdokasjäseninä erilaisissa poliittisissa elimissä. Muiden blokkipuolueiden lailla CDU lähetti 52 edustajaa kansankamariin (10,4 prosenttia edustajista). Puolueella oli edustus kansankamarin puhemiehistössä, ministerineuvostossa ja sen puhemiehistössä sekä valtioneuvostossa. Toisaalta ruotuun pakotettu CDU menetti jäseniään. Kun puolueeseen oli 1947 kuulunut 218 189 jäsentä, oli siinä 1958 enää 99 372 jäsentä.


text: On mainittava, että blokkipuolue CDU:n edustajat olivat ainoita, jotka äänestivät DDR:n parlamentin, Kansankamarin, istunnossa tehtyä lakiesitystä vastaan. Vuonna 1972 jotkut puolueen kansankamariedustajat nimittäin äänestivät kristilliseen uskoonsa vedoten tehtyä lakiesitystä vastaan, joka poisti aikarajan raskaudenkeskeytyksiltä.


text: Puolueen pitkäaikainen puheenjohtaja oli Gerald Götting, joka jätti virkansa poliittisen tilanteen muututtua 2. marraskuuta 1989.


text: CDU:n rooli alkoi yhdessä muiden blokkipuolueiden kanssa vähitellen vahvistua 1980-luvulle tultaessa. Puolueet pystyivät määrittelemään politiikkansa sisällön entistä itsenäisemmin, ja ne alkoivat nostaa esiin myös hallitukselle kiusallisia aiheita kuten ympäristön tuhoutumisen ja saastumisen.


text: Erich Honeckerin erottua SED:n pääsihteerin virasta ja SED:n johtavan roolin murtuessa CDU kutsui koolle ylimääräisen puoluekokouksen päättämään puolueen uudesta suunnasta. 15. ja 16. joulukuuta 1989 kokoontunut puoluekokous kumosi puolueen entisen tunnustuksen sosialismiin. Läntisen CDU:n tavoin itäinen CDU tunnustautui nyt parlamentaariseen demokratiaan ja sosiaaliseen markkinatalouteen. Se tunnustautui myös kansakunnan yhtenäisyyteen ja vaati Saksojen yhdistymistä. Uudessa poliittisessa tilanteessa itäinen CDU sai runsaasti taloudellista ja muuta apua läntisiltä sisarpuolueiltaan CDU:lta ja CSU:lta.


text: Puolueen uudeksi puheenjohtajaksi oli jo 10. marraskuuta 1989 valittu Lothar de Maizière, joka oli aiemmin toiminut asianajajana ja jolla ei ollut rasitteenaan aiempaa uraa CDU:ssä. Hänen johdollaan puolue solmi vaaliliiton, "Allianssin Saksan puolesta" ("Allianz für Deutschland") kahden muun porvarillisen puolueen, Demokraattisen läpimurron ("Demokratischer Aufbruch", DA) ja Saksan sosiaalisen unionin ("Deutsche Soziale Union", DSU) kanssa. Allianssi keräsi viimeisissä – ja ensimmäisissä vapaissa – kansankamarivaaleissa 18. maaliskuuta 1990 yhteensä 48 prosenttia äänistä ja oli selvästi vaalivoittaja. CDU sai 40,8 prosenttia äänistä ja sai uuteen Kansankamariin 163 edustajaa 400:sta. Puolueen Sabine Bergmann-Pohl valittiin Saksan demokraattisen tasavallan kansankamarin viimeiseksi puhemieheksi.


text: De Maizière valittiin DDR:n viimeisen ja ainoan demokraattisesti syntyneen hallituksen pääministeriksi. Hän muodosti hallituksen yhdessä Sosialidemokraattisen puolueen, Vapaiden demokraattien ja Allianssi-puolueiden DA:n ja DSU:n kanssa. Tämä hallitus ohjasi Saksan demokraattisen tasavallan yhdistymisen Saksan liittotasavaltaan. 1. lokakuuta 1990 puolue fuusioitui virallisesti läntiseen CDU:hun, jonka ensimmäiseksi varapuheenjohtajaksi Lothar de Maizière tuli.


text: CDU hyväksyi lokakuussa 1952 ensimmäisen, koko DDR:n ajan voimassa olleen puoluejärjestyksensä. Sen mukaan puolue jakautui piirikuntayhdistyksiin ("Bezirksverbände"), jotka jakautuivat piiriyhdistyksiin ("Kreisverbände"), jotka puolestaan jakautuivat paikallisyhdistyksiin ("Ortsgruppen"). Puolueella oli oma pää-äänenkannattaja, "Neue Zeit" ("Uusi aika"), lisäksi viidellä piirikuntayhdistyksellä oli omat lehtensä. Puolueen työntekijöitä ja luottamushenkilöitä varten oli oma kuukausijulkaisu, "Union teilt mit" ("Unioni ilmoittaa"). Puolueen päämaja oli Itä-Berliinissä sijainnut Otto-Nuschke-Haus. Puolueella oli myös oma puolueakatemiansa, joka sijaitsi vanhassa linnassa Burgscheidungen/Unstrutissa. Puolueen jäsenet puhuttelivat toisiaan sanalla "Unionsfreunde" ("unioniystävät"). Ansioituneita puolueen jäseniä varten oli oma kunniamerkkinsä, Otto-Nuschke-mitali.


text:
CDU:lla oli DDR:ssä noin 200 piiriyhdistystä. Ne muodostivat tärkeän yhdyslinkin puoluejohdon ja tavallisten unionin jäsenten välillä. Kullakin piirillä oli oma palkattu piirisihteerinsä. Kaikki muut piiritason virat olivat palkattomia. Piirisihteerin tehtäviin kuului yhtäältä puoluejohdon antamien määräysten ja ohjeistusten välittäminen paikallistasolle ja niiden täytäntöönpanon valvominen. Toisaalta hän oli myös jäsenistön äänitorvi puoluejohdon suuntaan. Piirisihteeri myös välitti kerran kuussa raportin piirin tilanteesta puolueen piirikuntajohdolle ja puoluejohdolle.
Muodollisesti piiriyhdistyksen korkein päättävä elin oli piiriyhdistyksen valtuutettujen kokous, joka kokoontui joka toinen tai joka kolmas vuosi.


text:
Jokaisessa DDR:n viidessätoista piirikunnasta ("Bezirk") oli CDU:n oma piirikuntayhdistys. Kuten piiritasollakin, jokaisen piirikuntayhdistyksen korkein päättävä elin oli piirikuntayhdistyksen valtuutettujen kokous, joka kokoontui joka toinen tai joka kolmas vuosi. Käytännössä sekä piiriyhdistyksen että piirikuntayhdistyksen mahdollisuus tehdä omia päätöksiä oli vähäinen.
CDU:n korkein päättävä elin oli puoluekokous, joka valitsi puoleen johtokunnan. Se puolestaan valitsi puoluehallituksen ja sihteeristön. Puoluekokous kutsuttiin vuodesta 1960 alkaen koolle joka neljäs vuosi. Vuodesta 1972 se kokoontui vain joka viides vuosi. Puolueen johtokunta, jossa oli yli 100 jäsentä, puolestaan kokoontui vähintään kahdesti vuodesta. Käytännössä puoluetta johtivat siis puhemiehistö ja sihteeristö. Sihteeristö, joka vuoteen 1960 oli nimeltään Poliittinen valtuuskunta, koostui puolueen puheenjohtajasta ja varapuheenjohtajasta, johtokunnan sihteereistä sekä eräistä muista korkeista puoluevirkailijoista. Se johti puolueen käytännön toimintaa ja määritteli puolueen poliittiset suuntaviivat. Se myös piti yllä suhteita SED:hen ja muihin puolueisiin sekä valtiojohtoon.


title: Aithra

text: Aithra (, "kirkas sininen taivas") oli kreikkalaisessa mytologiassa useamman eri naispuolisen hahmon nimi.


title: Aithra

text: Aithra oli Pittheuksen, Troizenin kuninkaan, tytär ja Theseuksen äiti.


title: Aithra

text: Aigeus, Ateenan kuningas tapasi Aithran vieraillessaan Troizenissa, ja ihastuneena makasi tämän kanssa; toisen version mukaan hän kahlasi meren läpi Sfairian saarelle ja tuli raskaaksi Poseidonille. Aithran tultua raskaaksi Aigeus päätti palata Ateenaan, mutta kätki sandaalinsa, kilpensä ja miekkansa kivenjärkäleen alle ennen lähtöään samalla neuvoen Aithraa käskemään heidän poikaansa tuomaan ne jälleen hänelle vartuttuaan aikuiseksi. Aithra teki ohjeen mukaan, ja Theseuksesta kasvoi suuri sankari.


title: Aithra

text: Myöhemmin Theseus sieppasi Helenan, ja antoi tämän Aithran huostaan huolehdittavaksi. Helenan veljet, dioskuurit, puolestaan pelastivat siskonsa ja sieppasivat vuorostaan Aithran kostoksi. Hän meni Helenan mukana Troijaan, ja pysyi siellä kunnes hänen pojanpoikansa Akamas löysi hänet kaupungin kukistuttua.


title: Aithra

text: Aithra oli myös okeanidin, yhden Okeanoksen ja Tethyksen kolmesta tuhannesta tyttärestä, nimi. Häntä kutsuttiin joskus Atlaksen puolisoksi ja Hyaan, hyadien ja välillä myös plejadien äidiksi; joskin yleensä plejadien kerrotaan olevan Atlaksen ja Pleionen tyttäriä.


title: Aithra

text: Hyginus nimeää Aithran Hyperionin puolison nimeksi, joskin hänet useimmiten tunnetaan nimellä Theia. Heillä oli lapset Helios, Eos ja Selene.


title: Aithra

text: Spartalainen Falanthos, Tarasta valloittaessaan, sai Delfoin oraakkelilta ilmoituksen, että hän voittaisi alueen itsellensä kun hän tuntisi sateen kirkkaalta taivaalta. Vaikka hän taistelikin voitokkaasti, hän ei onnistunut valloittamaan kaupunkia ja ajatteli jumalien asettaneen hänelle mahdottoman vaatimuksen. Epätoivoissaan hän istahti alas, ja hänen vaimonsa Aithra alkoi poimiä täitä hänen hiuksistaan pitäen tämän päätä reisiensä välissä. Suruissaan miehensä vastoinkäymisestä tämä alkoi kyynelehtiä, jolloin Falanthos, tuntiessaan kyynelten vierivän olkapäilleen, tajusi oraakkelin ilmoituksen tarkoituksen; oraakkeli olikin tarkoittanut hänen vaimoaan ("Aithra") eikä pilvetöntä taivasta ('aithra'). Samana yönä hän voitti Tarentumin kaupungin itselleen.


title: Anssi Jaakkola

text:
Anssi Jaakkola (s. 13. maaliskuuta 1987 Kemi) on suomalainen jalkapallomaalivahti. Hän edustaa Englannin Mestaruussarjassa pelaavaa Readingia.
Jaakkola edusti aikuisten sarjoissa ensin TP-47:ää. Kaudella 2004 hän pelasi TP-47:n riveissä kaksi Veikkausliiga-ottelua ja lisäksi hän on pelannut myös 14 ottelua Ykkösessä. Suomessa Jaakkola on edustanut myös kemiläistä FC-88:a.


title: Anssi Jaakkola

text: Tammikuussa 2007 TP-47 lainasi Jaakkolan AC Sienaan. Hän debytoi Sienan edustusjoukkueen kokoonpanossa 31. maaliskuuta 2007, muttei tuolloin kuitenkaan päässyt kentälle. Kesäkuussa 2007 lainaa jatkettiin elokuuhun 2008 asti. Serie A:ssa hän teki ensiesiintymisensä 18. toukokuuta 2008 tultuaan vaihdosta kentälle, kun joukkueen ykkösmaalivahti Dimítrios Eleftherópoulos loukkaantui noin kaksikymmentä minuuttia ennen pelin loppua. Kesäkuussa 2008 Jaakkola siirtyi Sienaan pysyvästi. Hän pelasi tämän jälkeen seurassa vain yhden Coppa Italian ottelun. Kevätkauden 2009 hän pelasi lainalla VF Colligianassa.


title: Anssi Jaakkola

text: Kesällä 2010 Jaakkola siirtyi tšekkiläiseen Slavia Prahaan, jossa pelasi kaksi liigaottelua. Tammikuussa 2011 hän siirtyi skotlantilaiseen Kilmarnockiin, jossa pelasi vajaan kolmen kauden aikana 14 ottelua. Hän pelasi kaudella 2011–2012 yhden ottelun Kilmarnockin tiellä liigacupin mestariksi. Jaakkola teki sopimuksen Etelä-Afrikan Premier Soccer Leaguessa pelaavaan Ajax Cape Towniin elokuussa 2013. Hän pelasi neljä ottelua, mukaan lukien finaalin, Ajax Cape Townin voittaessa MTN8-cupin kaudella 2015–2016. Hän pelasi seurassa kaikkiaan 78 liigaottelua.


title: Anssi Jaakkola

text: Jaakkola siirtyi Readingiin kesällä 2016. Ensimmäisellä kaudellaan hän pelasi kaikkiaan kuudessa cupottelussa. Ensimmäisen mestaruussarjan ottelunsa hän pelasi Boltonia vastaan marraskuussa 2017.


title: Anssi Jaakkola

text: 15. toukokuuta 2009 Suomen alle 21-vuotiaiden maajoukkueen päävalmentaja Markku Kanerva valitsi Jaakkolan 40:n pelaajan ehdokaslistalle, josta valittiin lopullinen alle 21-vuotiaiden joukkue 15. kesäkuuta – 29. kesäkuuta Ruotsissa pelattuun EM-lopputurnaukseen. Jaakkola pelasi EM-kilpailuissa kaksi Suomen kolmesta tappiollisesta ottelusta. Kaikkiaan hän pelasi 11 alle 21-vuotiaiden maaottelua.


title: Anssi Jaakkola

text: A-maajoukkueeseen Jaakkola sai kutsun ensi kertaa 30. elokuuta 2010. Ensimmäisen maaottelunsa hän pelasi 0−5-tappioon päättyneessä EM-karsintaottelussa Ruotsia vastaan 7. kesäkuuta 2011. Lisäksi hän on pelannut kaksi harjoitusmaaottelua.


title: Allaga

text: Allaga (, ) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Allagan kylä sijaitsee 40 kilometriä luoteeseen piirikeskuksesta Suntarista.


title: Allaga

text: Allagassa on kulttuuritalo, yhtenäiskoulu, terveysasema ja kauppa. Allagan kylä on perustettu vuonna 1932.


title: Allaga

text: Allagassa harjoitetaan karja- ja hevostaloutta. Paikkakunnalla on myös näihin aloihin liittyvää elintarviketeollisuutta, joka tuottaa liha- ja maitotaloustuotteita.


title: Arylah (Suntarin ulus)

text: Arylah () tai Aryylaax () on maalaiskunta (nasleg) Suntarin ulusin eli Suntarin piirin keskiosassa Sahan tasavallassa Venäjällä. Kunnan keskuskylä Usun-Kjujol () sijaitsee 54 kilometriä luoteeseen piirikeskuksesta Suntarista.


title: Arylah (Suntarin ulus)

text: Arylahin keskuskylässä Usun-Kjujol on kulttuuritalo, yhtenäiskoulu, terveysasema ja kauppa. Usun-Kjujolin kylä on perustettu vuonna 1932.


title: Arylah (Suntarin ulus)

text: Arylahissa harjoitetaan nautakarja- ja hevostaloutta. Alueen vähäinen teollisuus tuottaa maitotaloustuotteita ja hevosenlihaa.


title: Arylah

text: Arylah () eli Aryylaax () on seuraavien paikkakuntien nimi Sahan tasavallassa Venäjällä:


title: Gan-kiina

text: Gan-kiina (perinteisillä merkeillä:贛語) eli jiangxin kieli on kieli, jota puhuvat pääasiallisesti "gan-kiinalaiset" eteläisessä Kiinassa. Gan-kiinasta on useita eri muunnoksia ja murteita, joita puhutaan Jiangxin, Fujianin, Hubein, Anhuin ja Hunanin maakunnissa. Kielen edustavana murteena pidetään Nanchangin murretta. Gan ja muut kiinalaiset kielet eivät ole keskenään ymmärrettäviä ja lähin ganin sukukieli (ainakin fonetiikaltaan) on hakka.


title: Gan-kiina

text: Hallituksen vuoden 1949 jälkeisten kielikampanjoiden ansiosta gan on osittain korvautunut mandariinikiinalla. Monet nuoret eivät enää hallitse gan-kiinaa kunnolla tai eivät osaa puhua sitä ollenkaan. Viime aikoina on alettu kuitenkin yrittää suojella kieltä ja sitä käytetään eri alueellisissa tiedotusvälineissä, uutislähetyksissä ja tv-ohjelmissa.


title: Gan-kiina

text: Gan-kiinassa on 5 foneemista toonia sekä 2 lisää toonia, jotka ovat samat kuin neljäs (korkea) ja viides (matala laskeva) tooni paitsi, että ne päättyvät klusiiliin. Muut toonit ovat ensimmäinen (laskeva), toinen (nouseva) ja kolmas (laskeva, minkä jälkeen nouseva).


title: Gan-kiina

text: Sanajärjestys on SVO; esimerkiksi "minä pitelen sinua" on ganiksi ""ngo tsot dok ň"" ("ngo" = minä, "tsot dok" = pidellä, "ň" = sinä). Gan-kiinassa käytetään lukuisia sanoja, jotka juontavat juurensa muinaiskiinasta ja ovat hävinneet mandariinikiinasta.


title: Žarhan

text: Žarhan (, ) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee 80 kilometriä luoteeseen piirikeskuksesta Suntarista. Keskuskylästä käytetään myös nimeä Arylah ().


title: Žarhan

text: Žarhanissa on kulttuuritalo, yhtenäiskoulu, terveysasema ja kauppa. Žarhanin kylä on perustettu vuonna 1932.


title: Žarhan

text: Arylahissa harjoitetaan karja- ja hevostaloutta. Alueen vähäinen teollisuus tuottaa maitotaloustuotteita sekä hevosen- ja naudanlihaa.


title: Ilimnir

text: Ilimnir () on nasleg eli maalaiskunta ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee 21 kilometriä länteen piirikeskuksesta Suntarista.


title: Ilimnir

text: Ilimnirissä on kulttuuritalo, yhtenäiskoulu, terveysasema ja kauppa. Žarhanin kylä on perustettu vuonna 1930.


title: Ilimnir

text: Ilimnirissä harjoitetaan maitokarja- ja hevostaloutta.


title: Ronan (sarjakuvahahmo)

text: Ronan, ylin syyttäjä on Marvel-kustantamon sarjakuvissa esiintyvä krii-rotuun kuuluva avaruusolio ja superroisto, jonka ensiesiintyminen tapahtui "Fantastic Four" -lehden numerossa 65 (1967). Ronanin loivat Stan Lee ja Jack Kirby.


title: Ronan (sarjakuvahahmo)

text: Ronan esiintyi ensimmäistä kertaa Suomessa "Ihmesarjan" numerossa 22 (1967).


title: Ronan (sarjakuvahahmo)

text: Ronan on krii-kansan aristokratiaan kuuluva jäsen. Kriiden ylimystö kykenee jäljittämään sukunsa alkuperän aina rodun kotiplaneetta Halan natiiviheimoihin. Koulutuksensa jälkeen Ronan listautui Kriiden Yleisiin Syyttäjiin. Ronan etenee urallaan erittäin nopeasti ja hänelle satelee ylennyksiä toisensa jälkeen. Lopulta Ronan pysäyttää yksin kriiden alueelle hyökkäävän Skrulli-laivaston ja kriiden Ylin tajunta myöntää Ronanille Ylimmän syyttäjän viran. Viranhaltijan vastuulla on kriiden lakien ja asetusten valvonnan noudattaminen kaikkialla imperiumissa ja avaruuden kolkissa.


title: Ronan (sarjakuvahahmo)

text: Ronanin velvollisuudet saattavat hänet usein konfliktiin monien maapallon supersankarien kanssa. Ensimmäisellä tapaamisellaan maapallon asukkien kanssa Ronan hyökkäsi Ihmenelosia vastaan. Syy tähän oli se, että Ihmeneloset olivat lomaillessaan herättäneet kriiden Vartijan, voimakkaan robottipalvelijan eräässä salaisessa tukikohdassa ja tuhonneet koneen. Ylin tajunta lähetti Ihmenelosille myöhemmin uneen viestin, jossa tämä kehotti supersankareita valmistautumaan tuomioon Vartijan tuhoamisesta. Pian Ronan saapuu maapallolle ja hyökkää Ihmenelosia vastaan. Supersankarit kuitenkin onnistuvat voittamaan Ronanin ja ajamaan tämä pois maapallolta.


title: Ronan (sarjakuvahahmo)

text: Myöhemmin Ronan etsii keinoja palauttaa kriiden imperiumi entiseen loistoonsa ja yrittää jopa saada epäinhimilliset manipuloitua taistelemaan puolestaan. Kaikki hänen suunnitelmansa kuitenkin valuvat hiekkaan skrullien ja kriiden välisessä sodassa, johon myös osa Kostajista ottaa osaa.


title: Ronan (sarjakuvahahmo)

text: Amerikkalaisessa "Maximum Security" -tarinajatkumossa Ronanille määrätään vanginvartijan virka maapallolla, kun on päätetty, että planeetasta tulee vankila rikollisille avaruusolennoille. Tänä aikana Ronan imee itseensä Egon, elävän planeetan voimat ja nousee miltei jumalaiseksi voimiltaan tekonsa seurauksena. Kvasaari kuitenkin palauttaa Egon voimat ja nujertaa Ronanin.


title: Ronan (sarjakuvahahmo)

text: Ronan taistelee hullua valloittajaa Annihilusta vastaan amerikkalaisessa "Annihilation"-minisarjassa. Sarjassa Ronania syytetään petoksesta krii-imperiumia vastaan ja hän matkustaa Godthab Omega -nimiselle planeetalle löytääkseen todistajan puhumaan puolestaan. Planeetalla hän kohtaa universumin kuolettavimman naisen, Gamoran ja joutuu taistelemaan tätä vastaan. Löydettyään tarvitsemansa todisteet Ronan matkustaa takaisin Halalle, kriiden valtaistuinplaneetalle ja tuhoaa krii-imperiumia hallitsevat korruptoituneet liikemiehet yhdessä Superskrullin kanssa. Tämän jälkeen Ronan löytää Ylimmän tajunnan lobotomisoituna ja armollisesti Ronan tappaa krii-kansan puolijumalan. Tällä hetkellä Ronan nousee koko krii-imperiumin hallitsijaksi.


title: Ronan (sarjakuvahahmo)

text: Ronan kuuluu kriiden avaruusrotuun, joiden maapallon ihmistä kehittyneemmät lihakset (kiitos kriiden kotiplaneetta Halan korkeamman painovoiman) kykenevät lihaskudosten suuremman tiheyden vuoksi nostamaan huomattavasti enemmän. Keskiverto krii on karkeasti arvioiden noin kaksi kertaa maapallon ihmistä voimakkaampi. Ronanilla, jonka fyysinen lähtötaso on täten jo suurempi, on fyysistä olemusta muokattu edelleen kriiden geneettisellä tietämyksellä. Ronan kykeneekin nostamaan noin 10 tonnia. Hänen erikoisrakennettu taisteluhaarniskansa lisää Ronanin voimia entisestäänkin niin, että tämä kykenee nostamaan noin 60 tonnia.


title: Ronan (sarjakuvahahmo)

text: Ronanin voimakkain ase on kuitenkin hänen vasaransa, joka on hänen Ylimmän syyttäjän valtansa symboli. Ronanin vasara on kaikkein hienostunein ja kehittynein kriiden syyttäjien aseista ja se hyödyntää salaperäistä kosmista voimaa, jota velloo kaikkialla Marvel-universumissa. Vasara hyödyntää voimaa erilaisin tavoin. Ronan kykenee aseensa avulla haihduttamaan, uudelleen järjestelemään ja muokkaamaan materiaa projektoimalla siihen mentaalisesti kontrolloitua Kosmista voimaa. Vasaran avulla Ronan voi myös suorittaa tähtienvälisiä teleportaatioita ja siirtyä hyperavaruuteen.


title: Ronan (sarjakuvahahmo)

text: Ronanin haarniska lisää hänen luonnollista voimaansa ja antaa hänelle korkean kestävyyden haavoja ja muita vaurioita vastaan. Haarniska kykenee myös muuttamaan Ronanin näkymättömäksi ja haarniskaan kuuluvat hanskat kykenevät generoimaan kylmyyttä, joka vaivuttaa tiettyjä eliömuotoja horrokseen.


title: Ronan (sarjakuvahahmo)

text: Johtuen Ronanin krii-fysiologiasta, hänen pitää nauttia eräänlaista seerumia, joka mahdollistaa hänen hengittämisensä maan ilmakehässä (joka on hengityskelvotonta kriille). Ronan kykenee myös haarniskansa avulla suodattamaan ilman kelvolliseksi fysiologialleen.


title: Ronan (sarjakuvahahmo)

text: Ultimate Marvel -jatkumossa Ronan debytoi amerikkalaisessa "Ultimate Fantastic Four" -lehden numerossa 35.


title: Kempendjai

text: Kempendjai () eli Kempendeeji () on maalaiskunta (nasleg) ja sen keskyskylä Suntarin ulusin eli Suntarin piirin itäoasassa Sahan tasavallassa Venäjällä. Keskuskylä sijaitsee 55 kilometriä kaakkoon piirikeskuksesta Suntarista, Kempendjai-joen rannalla. Kunta on laaja-alainen ja siihen kuuluu keskuskylän lisäksi 90 kilometriä itään sijaitseva Tšaiyngda ja 50 kilometriä länteen keskuskylästä sijaitseva Ustje. Ustje sijaitsee aivan piirikeskuksen Suntarin läheisyydessä, missä Kempendjai laskee Viljuihin joen vastarannalla.


title: Kempendjai

text: Kempendjaissa ja Ustjessa on kulttuuritalo, yhtenäiskoulu, terveysasema ja kauppa. Kempendjain ja Ustjen kylät on perustettu vuonna 1870. Kempendjaissä toimii suolatehdas. Ustjen kylässä sijaitsee geofysikaalisen retkikunnan tukikohta ja suolatehtaan varasto.


title: Kempendjai

text: Vuonna 2001 Kempendjain kunnassa oli 760 asukasta, joissa keskuskylässä asui 452, Ustjessa 305 ja Tšaiyngdassa kolme.


title: Ronan

text: Ronan tarkoittaa seuraavia:


title: Kevin McNally

text: Kevin McNally (s. 27. huhtikuuta 1956 Bristol, Englanti) on englantilainen näyttelijä, joka on ollut sekä elokuvissa että televisiossa. Hänet tunnetaan muun muassa "Pirates of the Caribbean" -elokuvien Joshamee Gibbsinä.


title: Kevin McNally

text: McNally on naimisissa Phyllis Loganin kanssa.


title: Ranskan kansallispäivä

text: Ranskan kansallispäivää () vietetään 14. heinäkuuta, vuonna 1789 tapahtuneen Bastiljin valtaamisen vuosipäivänä.


title: Ranskan kansallispäivä

text: Jo valtauksen ensimmäisenä vuosipäivänä, 14. heinäkuuta 1790, pidettiin suuri kansanjuhla "Fête de la Fédération" Pariisin Marskentän alueella. Ranskan kansallispäiväksi ja Ranskassa samalla yleiseksi vapaapäiväksi päivä säädettiin Benjamin Raspailin aloitteesta vuonna 1880 annetulla lailla. Päivän juhlallisuuksiin kuuluu Champs-Élysées-puistokadulla pidetty sotilasparaati. Illalla ja myös edellisiltana järjestetään monilla Ranskan paikkakunnilla ilotulitus.


title: Astronomi (sarjakuvahahmo)

text: Astronomi on Marvel-kustantamon sarjakuvissa esiintyvä avaruusolento, joka kuuluu Universumin vanhimpiin. Hahmon ensiesiintyminen tapahtui amerikkalaisessa "Silver Surfer" -lehden numerossa #4 (1987). Astronomin loivat Steve Englehart ja Marshall Rogers.


title: Astronomi (sarjakuvahahmo)

text: Kuten muutkin Universumin vanhimmat, Astronomi on yksi Marvel-universumin vanhimmista elävistä olennoista. Karkeasti arvioituna Astronomi on ollut elossa noin 5,5 miljardia vuotta. Hän on yksi ensimmäisistä Alkuräjähdyksen jälkeen syntyneistä roduista ja Astronomi on elänyt jo pitkään muun rotunsa jäsenten kuoltua sukupuuttoon.


title: Astronomi (sarjakuvahahmo)

text: Astronomi syventyy fanaattisesti astronomian tutkimuksiinsa. Hän viettää olemassaolonsa tutkien ja kartoittaen universumia, sekä sen tähtiä, planeettoja ja muita taivaankappaleita.


title: Astronomi (sarjakuvahahmo)

text: Astronomi on tunnettu kyvystään toimia galaksien välisten konseptien kanssa. Kyky teki hänestä pääarkkitehdin Universumin vanhimpien suunnitelmassa surmata maailmojen syöjä Galactus, ainoa ei-mystinen olento universumissa, joka on Universumin vanhimpiakin vanhempi. Astronomi kertoi muille Vanhimmille, että Galactus toimi tasapainottavana voimana universumissa ja että Galactuksen surmaamiminen yhdessä Ikuisuuden ja Kuoleman kanssa tuhoaisi koko universumin. Ainoastaan Universumin vanhimmat selviäisivät uuteen universumiin siunattuina mahtavilla Kosmisella voimalla. Hopeasurffari kuitenkin esti Vanhimpien suunnitelmat ja Astronomi syöksyi yhdessä Keräilijän ja Vaihtajan kanssa mustaan aukkoon.


title: Astronomi (sarjakuvahahmo)

text: Astronomin fyysinen voima on luultavasti samalla tasolla mitä keski-ikäisen aktiivisesti harjoittelevan maapallon miehen.


title: Astronomi (sarjakuvahahmo)

text: Astronomi omaa kuitenkin kosmisen elämänvoiman, joka pitää hänet käytännöllisesti katsoen kuolemattomana. Ei ole varmaa, omaako Astronomi muita yliluonnollisia voimia.


title: Astronomi (sarjakuvahahmo)

text: Astronomi kykenee ampumaan kädestään lasersäteen, jonka avulla hän voi mitata planeettainvälisiä välimatkoja. Hänellä on myös oikeassa silmässään linssejä, joiden avulla hän voi teleskooppisella katseellaan tarkastella kohteita, jotka ovat valtavienkin välimatkojen päässä. Tämän linssin tarkka kantomatka ei ole tiedossa.


title: Gianfranco Ferrè

text: Gianfranco Ferré (15. elokuuta 1944 – 17. kesäkuuta 2007, Milano) oli italialainen muotisuunnittelija. Hänet muistetaan parhaiten toimestaan Christian Diorin muotitalon pääsuunnittelijana vuosina 1989–1996.


title: Gianfranco Ferrè

text: Ferré valmistui arkkitehdiksi vuonna 1969, ja aloitti seuraavana vuonna uransa muotisuunnittelijana. Hän suunnitteli sadeasuja vuosina 1972–1974. Ferré suunnitteli malliston nimeltä "Baila" vuonna 1974, ja perusti yhtiönsä "Gianfranco Ferré Spa" vuonna 1978. Hän esitteli ensimmäisen mallistonsa naisille vuonna 1978 ja miehille 1982, ja ensimmäisen couture-mallistonsa Roomassa vuonna 1986.


title: Gianfranco Ferrè

text: Ferré kuoli 17. kesäkuuta 2007 aivoverenvuotoon Milanossa. Hän oli kuollessaan 62-vuotias.


title: Gianfranco Ferrè

text: Ferrén omat mallistot julkaisi yhtiö "Gianfranco Ferré Spa".


title: Gianfranco Ferrè

text: Ferré on suunnitellut myös hajuvedet "Essence d'eau", "Classics", "GF Ferré HER" ja "HIM", "Eau de cologne", "Ferré Eau de parfum" ja "Ferré for men".


title: Supraneste

text: Supraneste on nimitys nestemäiselle aineelle, jossa ei havaita viskositeettia lainkaan hyvin alhaisissa lämpötiloissa. Viskositeetin hävittyä nesteellä ei ole minkäänlaista sisäistä vastustavaa voimaa, joten se on jatkuvassa liikkeessä. Toisin sanoen supraneste ei pysy astiassa vaan se karkaa astian reunuksien ylitse. Lämpötilaa, jossa nesteestä tulee supraneste kutsutaan lambdapisteeksi. Ensimmäisen kerran suprajuoksevuuden havaitsi Heike Kamerlingh Onnes, mutta hän ei pitänyt ilmiötä mielenkiintoisena.


title: Supraneste

text: Supranesteiden kiehuminen on poikkeuksellinen muihin nesteisiin verrattuna. Tavallisesti nesteet kiehuvat sekä pinnasta että nesteen sisältä, jolloin muodostuu kuplia. Supranesteet eivät kupli lainkaan, joten nesteen muuttuminen supranesteeksi on helppo havaita kiehumiskuplien yht'äkkisenä katoamisena. Lämmönjohtokyky supranesteillä on teoriassa ääretön, mutta käytännössä erittäin suuri.


title: Supraneste

text: Toistaiseksi tunnetaan kaksi supranestettä, jotka ovat heliumin (He) kuudesta isotoopista pysyvimmät He ja He. Helium muuttuu nesteeksi 4 K:n lämpötilassa ja kun lämpötilaa lasketaan aina 2 K asti heliumnesteessä havaitaan niin sanottu faasitransitio. Tällöin heliumnestettä ei voida kuvata enää klassisen mekaniikan avulla vaan on käytettävä kvanttimekaanista kuvausta. Nestemäinen helium ei kiinteydy lähellä absoluuttista nollapistettä, tämä havaitaan helium-3:n faasidiagrammista. Suprajuokseva helium johtaa lämpöä äärettömän hyvin.


title: Supraneste

text: Suprajuoksevia tiloja havaitaan myös alkalimetallien kaasuissa, esimerkiksi Rb, Li, Na, H.


title: Supraneste

text: Supranesteet ovat kvanttihydrodynamiikan suurimpia tutkimuskohteita. Supranestettä ensimmäisinä alkoivat tutkia Pjotr Kapitsa, John Allen ja Don Misener vuonna 1937, joskin ilmiö oli jo heitä aiemmin löydetty. Supranestettä käytetään apuna muun muassa Gravity Probe B:n tutkimuslaitteissa sekä valon nopeuden pienentämiseen.


title: Meissnerin ilmiö

text: Meissnerin ilmiö eli täsmällisemmin Meissnerin-Ochsenfeldin ilmiö on suprajohteilla havaittu ilmiö, joka syntyy, kun suprajohde asetetaan ulkoiseen magneettikenttään. Suprajohteet sulkevat magneettikentän ulkopuolelleen. Suprajohteet ovat täydellisiä diamagneetteja eli superdiamagneetteja. Ilmiön seurauksena suprajohteen yläpuolelle asetettu magneetti levitoi suprajohteen yläpuolella, koska suprajohde luo vastakkaissuuntaisen magneettikentän, joka kumoaa magneettiin vaikuttavan gravitaatiovoiman. Ilmiön havaitsivat ensimmäisenä Walther Meissner ja Robert Ochsenfeld.


title: Meissnerin ilmiö

text: Meissnerin ilmiö havaitaan vain, jos magneettikenttä on pienempi kuin kriittinen magneettikenttä ja lämpötila on riittävän alhainen.


title: Erma Franklin

text: Erma Vernice Franklin (13. maaliskuuta 1938 – 7. syyskuuta 2002) oli yhdysvaltalainen soul-, R&B- ja pop-laulaja. Hänet tunnetaan parhaiten "Piece of My Heartin" (1967) alkuperäisenä esittäjänä. Laulusta ovat esittäneet versionsa Janis Joplin, Beverley Knight sekä Dusty Springfield, ja lisäksi sitä käytettiin Shaggyn kappaleen pohjana.


title: Erma Franklin

text: Franklin syntyi Shelbyssä, Mississippissä. Hän muutti lapsuudessaan useita kertoja ennen asettumistaan Detroitiin, Michiganiin. Aretha Franklin on yksi hänen sisaruksistaan.


title: Erma Franklin

text: Franklin jätti musiikkibisneksen 1970-luvulla ja menehtyi kurkkusyöpään 64-vuotiaana.


title: Erma Franklin

text: Franklin levytti Epic-levy-yhtiölle seitsemän singleä vuosina 1961–63, Shout-levy-yhtiölle neljä singleä vuosina 1967–68 ja uransa lopuksi Brunswick-levy-yhtiölle neljä singleä vuosina 1969–70. Sekä Epic (Her Name Is Erma, 1962) että Brunswick (Soul Sister, 1969) julkaisivat yhden LP-albumin hänen tuotantoaan. Nyttemmin miltei koko hänen tuotantonsa on saatavana kahdella CD:llä: Piece of My Heart, Shout 2009, sisältää kaikki Epicille ja Shoutille tehdyt levytykset ja Super Soul Sister, Vampisoul 2003, kolmella bonusraidalla Brunswickin LP:n (yksi Brunswickin single jää puuttumaan).


title: Kagoshima

text: Kagoshima () on Kagoshiman prefektuurin pääkaupunki Lounais-Kyūshūssa Japanissa. Kaupunkia on kutsuttu lempinimellä ”Idän Napoli”, sillä se sijaitsee lahden rannalla aivan tulivuoren läheisyydessä. Kaupungin pinta-ala on 547,21 km², väkiluku on 606 528 asukasta ja väestötiheys 1 108 asukasta neliökilometrillä.


title: Kagoshima

text: Kagoshima kasvoi huomattavasti 1. marraskuuta 2004 kun viisi kaupunkia, Kōriyama, Matsumoto, Kiire, Sakurajima ja Yoshida, yhdistettiin siihen. Kaupunki on virallisesti perustettu vuonna 1889. Kagoshima on valittu yhdeksi Japanin ydinkaupungeista.


title: Max Black

text: Max Black (24. helmikuuta 1909, Baku – 27. elokuuta 1988, Ithaca) oli anglo-amerikkalainen analyyttinen filosofi. Hän on vaikuttanut ennen kaikkea kielifilosofiaan, matematiikan filosofiaan, tieteenfilosofiaan sekä taidefilosofiaan. Hänet tunnetaan myös Gottlob Fregen teosten julkaisijana ja kääntäjänä.


title: Max Black

text: Black syntyi Azerbaidžanissa ja kasvoi Lontoossa, Englannissa, johon hänen perheensä muutti vuonna 1912 hänen ollessaan 3-vuotias. Hän opiskeli matematiikkaa Cambridgen yliopiston Queens' Collegessa, jossa kiinnostui matematiikan filosofiasta. Sekä Russell, Wittgenstein, George Edward Moore että Ramsey vaikuttivat kaikki Cambridgessa tuolloin, ja ovat saattaneet vaikuttaa Blackiin huomattavasti.


title: Max Black

text: Black valmistui vuonna 1930 ja pääsi jatkamaan opintojaan Göttingenin yliopistoon vuodeksi. Vuosina 1931–36 hän opetti matematiikkaa Newcastlen Royal Grammar Schoolissa. Vuosina 1936–40 hän luennoi matematiikasta Institute of Educationissa Lontoossa. Vuonna 1940 hän muutti Yhdysvaltoihin ja siirtyi Illinoisin yliopistoon Urbana-Champaigniin. Vuonna 1946 hänestä tuli Cornellin yliopiston filosofian professori. Vuonna 1948 hän sai Yhdysvaltain kansalaisuuden.


title: Max Black

text: Black on tutkinut muun muassa identiteetin metafysiikkaa. Artikkelissaan "The Identity of Indiscernables" hän esitti vastaväitteensä Leibnizin lakia vastaan.


title: Max Black

text: Blackin veli oli arkkitehti Misha Black.


title: Maurice Blondel

text: Maurice Blondel (2. marraskuuta 1861, Dijon – 4. kesäkuuta 1949, Aix-en-Provence) oli ranskalainen filosofi. Vuonna 1881 Blondel liittyi École Normale Supérieureen Pariisissa. Vuonna 1895 hän siirtyi Lilleen ja 1897 hänestä tuli professori Aix-en-Provencessa.


title: Maurice Blondel

text: Blondel kehitti "toiminnan filosofiaa", joka yhdisteli klassista uusplatonista ajattelua nykyaikaiseen pragmatismiin kristillisen uskonnonfilosofian kontekstissa.


title: Norberto Bobbio

text: Norberto Bobbio (18. lokakuuta 1909 – 9. tammikuuta 2004) oli italialainen filosofi, joka oli erikoistunut oikeusfilosofiaan, politiikan tutkimukseen ja poliittisen ajattelun historiaan. Hän myös kirjoitti torinolaiseen "La Stampa" -lehteen. Bobbio oli liberaali sosialisti Piero Gobettin, Carlo Rossellin, Guido Calogeron ja Aldo Capitinin perinteessä. Hän sai vaikutteita myös Hans Kelseniltä ja Vilfredo Paretolta.


title: Krestjah

text: Krestjah (, ) on nasleg eli maalaiskunta ja sen keskyskylä Suntarin ulusin keskiosassa Sahan tasavallassa Venäjällä. Keskuskylä sijaitsee Viljuin varrella 95 kilometriä länteen piirikeskuksesta Suntarista.


title: Krestjah

text: Krestjahissa on kulttuuritalo, yhtenäiskoulu, terveysasema, jokisatama ja kauppa. Krestjahin kylä on perustettu vuonna 1873 .


title: Krestjah

text: Krestjahissa harjoitetaan nautakarja- ja hevostaloutta sekä maanviljelyä.


title: Dusty Springfield

text: Dusty Springfield OBE (oik. Mary Isobel Catherine Bernadette O’Brien, 16. huhtikuuta 1939 – 2. maaliskuuta 1999) oli englantilainen pop- ja soulmuusikko, jonka ura jatkui neljällä vuosikymmenellä. Hän saavutti suurimmat menestyksensä 1960-luvulla ja teki 1980-luvun lopulla onnistuneen comebackin.


title: Dusty Springfield

text: Mary O’Brien syntyi Lontoon West Hampsteadissa ja kasvoi Ealingissa. Hän sai lempinimen ”Dusty” jo lapsena kenties varhaisen poikatytön maineensa ansiosta. Lapsena hän ihaili Peggy Leen musiikkia. 11-vuotiaana hän meni paikalliseen levykauppaan ja teki ensimmäisen äänityksensä, harrastelijamaisen imitaation Peggy Leestä laulamalla Irving Berlinin laulun ”When The Midnight Choo Choo Leaves For Alabam’”.


title: Dusty Springfield

text: Ammattiuransa Springfield aloitti vuonna 1958 liittymällä yhtyeeseen The Lana Sisters. Vuonna 1960 hän ryhtyi yhteistyöhön veljensä Dion O’Brienin sekä Tim Feildin kanssa ja oli näin mukana muodostamassa The Springfields -folktrioa. Tim Feildin mukaan nimi keksittiin trion harjoitellessa somersetilaisella pellolla. Mary käytti tästä lähtien taiteilijanimeä Dusty Springfield hänen veljensä Dionin omaksuessa taiteilijanimen Tom Springfield. Yhtye sai levytyssopimuksen Philips Recordsilta. Feild jätti yhtyeen ja tuli korvatuksi Mike Hurstilla. The Springfields sai Isossa-Britanniassa mainetta singleillään, joihin kuuluivat ”Breakaway” ja ”Bambino” sekä kokoonpanon suurin hitti ”Island of Dreams”. Vuonna 1962 yhtye sai menestystä myös Yhdysvalloissa hitillä ”Silver Threads and Golden Needles”. Ajalla ennen The Beatlesin kansainvälistä menestystä tämä oli brittiläiseltä yhtyeeltä harvinaislaatuinen saavutus.


title: Dusty Springfield

text: Springfieldsin jäsenet matkustivat Nashvilleen, Tennesseehen levyttämään ensimmäistä albumiaan. Springfield kuuli ensimmäistä kertaa New Yorkissa The Excitersin ”Tell Himin” ja vaikuttui välittömästi. Hän ihastui Motown-soundiin ja varsinkin Martha & The Vandellasin sekä The Shirellesin kaltaisiin tyttöbändeihin. Hän halusi täysin itse päättää oman musiikkiuransa suunnan ja päätti jättää yhtyeensä loppuvuodesta 1963. Trion muista jäsenistä tuli myöhemmin tunnettuja tuottajia.


title: Dusty Springfield

text: Springfieldin ensimmäinen single ilmestyi kolme viikkoa yhtyeestä lähtemisen jälkeen. ”I Only Want to Be With You” oli menestys sekä Britanniassa että Yhdysvalloissa. Suomessa laulu tunnetaan myös Rauli Badding Somerjoen käännöscoverina ”Jykevää on rakkaus”, ja lisäksi samaisen kappaleen on tulkinnut muun muassa The Tourists. Springfield julkaisi useita menestyksekkäitä singlejä, joihin kuuluivat ”Stay Awhile”, ”I Just Don’t Know What to Do with Myself”, ”All Cried Out” ja ”Losing You”. Hänestä tuli Burt Bacharachin fani ”Don’t Make Me Overin” kuulemisen jälkeen vuonna 1962. Hän levytti muutamia Bacharachin ja Hal Davidin hittejä, joihin kuuluivat vuonna 1964 Yhdysvaltain Top 10 -listalle noussut ”Wishin’ and Hopin’”, sekä ”The Look of Love”.


title: Dusty Springfield

text: Vuonna 1964 Springfield oli johtavia sooloartisteja. Suosittuihin singleihin kuuluivat ”Your Hurtin’ Kinda Love” ja ”In the Middle of Nowhere” sekä hänen ainoa Ison-Britannian listaykkössinglensä You Don’t Have to Say You Love Me, joka oli suuri menestys ympäri maailmaa. Springfield oli kuullut laulun San Remon musiikkijuhlilla, ja sille käänsivät englanninkieliset sanoitukset Vicki Wickham ja Simon Napier-Bell kertoman mukaan taksissa äänitystä edeltäneenä yönä. Laulu nousi Yhdysvaltain listojen neljännelle sijalle.


title: Dusty Springfield

text: Springfield kieltäytyi esiintymästä Etelä-Afrikassa erotellun yleisön edessä, sillä sopimuksen mukaan hän sai esiintyä ainoastaan sekayleisölle. Hän piti näin kaksi konserttia ja sai Etelä-Afrikan hallitukselta määräyksen poistua maasta.


title: Dusty Springfield

text: Springfield oli tulevan managerinsa Vicki Wickhamin "Ready Steady Go!" -musiikkishow’n ensimmäinen vieras. Hänet valittiin vuonna 1965 juontamaan "The Sound of Motownia". Vuoden 1994 elämäkertavideolla "Dusty – Full Circle" Martha Reeves ja muut muusikot kiittivät Springfieldiä nousemisestaan brittiläisille poplistoille. Springfield pääsi pääosaan BBC:n televisiosarjassa "Dusty" (1966–1967) ja ITV-sarjassa "It Must Be Dusty" (1968). Hän palasi BBC:lle viimeistä sarjaansa "Definitely Dustya" varten 1969.


title: Dusty Springfield

text: Springfield ei kirjoittanut itse omaa musiikkiaan, joten hänen menestyksensä oli pitkälti riippuvainen siitä, minkä laatuista materiaalia hänen oli mahdollista hankkia. Carole King, joka oli kirjoittanut kappaleet ”Some of Your Lovin’” ja ”Goin’ Back”, keskittyi laulajanuraan, ja Bacharach–Davidin yhteistyösuhde rakoili. Aiemmin melko yhtenäinen popgenre alkoi myös jakautua lukuisiin tyylisuuntauksiin ja Springfield alkoi jäädä pois muodista.


title: Dusty Springfield

text: Springfield sai uuden levytyssopimuksen Atlantic Recordsilta. Hän alkoi levyttää albumia Memphisissä Jerry Wexlerin, Arif Mardinin sekä Tom Dowdin tuottamana, ja laulajan studioalbumi "Dusty in Memphis" ilmestyi lopulta vuonna 1969. Albumin ”Son of a Preacher Man” nousi hitiksi sekä Yhdysvalloissa että Isossa-Britanniassa. Albumi itse oli kuitenkin kaupallisesti pettymys. ”Son of a Preacher Man” sisältyi myöhemmin "Pulp Fiction – tarinoita väkivallasta" -elokuvan (1994) soundtrackiin. Laulua oli alun perin tarjottu Aretha Franklinille, joka tuolloin kieltäytyi levyttämästä sitä.


title: Dusty Springfield

text: "From Dusty With Love" (1970) oli kaupallisesti heikosti menestynyt albumi. Se kuului varhaisimpiin Gamble and Huffin tuottamiin teoksiin. Yhdysvalloissa levy julkaistiin nimellä "A Brand New Me". "See All Her Faces" (1972) julkaistiin ainoastaan Britanniassa; 1973 Springfield sai levytyssopimuksen ABC Dunhill Recordsilta ja julkaisi vähäisellä menestyksellä levyn "Cameo".


title: Dusty Springfield

text: Springfield alkoi äänittää uutta albumia "Elements" (myöhemmin "Longing"), joka jäi julkaisematta. Suuri osa kappaleista julkaistiin kuitenkin vuoden 2001 kokoelmalla "Beautiful Soul".


title: Dusty Springfield

text: Springfieldin oma ura keskeytyi 1970-luvun puolivälissä. Hän kuitenkin toimi yhteistyössä muun muassa Anne Murrayn ja Elton Johnin kanssa. Hän lauloi taustalaulut jälkimmäisen kappaleella ”The Bitch Is Back”. Springfield alkoi työstää uutta materiaalia United Artists Recordsille ja sai aikaan albumit "It Begins Again" (1978) ja "Living Without Your Love" (1979). Kriitikot ylistivät albumeita, jotka kuitenkaan eivät olleet yleisön keskuudessa suosittuja. Ainoastaan "It Begins Again" nousi edes lyhyeksi aikaa listoille Isossa-Britanniassa. Hänen singlensä eivät enää menestyneet.


title: Dusty Springfield

text: Springfield julkaisi singlet ”Baby Blue” sekä ”Your Love Still Brings Me to My Knees” ja sen jälkeen albumin "White Heat" (1982). "White Heat" oli merkittävä siinä mielessä, että se merkitsi siirtoa Springfieldin alkuperäisestä tyylistä Uuden aallon musiikkiin. Vuonna 1985 Springfield solmi levytyssopimuksen Peter Stringfellow’n Hippodrome Recordsin kanssa. Yhtiön julkaisi singlen "Sometimes Like Butterflies" vastoin Springfieldin tahtoa harjoitusversiona ajalta, jolloin laulaja oli kärsinyt kurkunpäätulehduksesta. Tästä tuohtuneena Springfield jätti yhtiön.


title: Dusty Springfield

text: Springfield nousi jälleen suosioon vuonna 1987. Pet Shop Boys pyysi häntä yhteistyöhön singlellä ”What Have I Done to Deserve This?” joka nousi sekä Yhdysvalloissa että Isossa-Britanniassa listakakkoseksi. Laulu julkaistiin Pet Shop Boysin albumilla "Actually" (1987) ja kahdella "greatest hits" -kokoelmalla sekä Dusty Springfieldin levytyksellä "The Dusty Springfield Anthology" (1997).


title: Dusty Springfield

text: Vuonna 1987 Springfield lauloi myös Richard Carpenterin singlellä "Something In Your Eyes". Springfieldin "The Silver Collection" nousi listoille vuonna 1988. Hän jatkoi yhteistyötä Pet Shop Boysin kanssa ja palasi pian Kaliforniasta Eurooppaan, aluksi Amsterdamiin, sitten Buckinghamshireen. Vuonna 1993 hän teki dueton Cilla Blackin kanssa. Springfield sai jälleen suosioon noustuaan levytyssopimuksen Sony Recordsilta ja julkaisi viimeisen albuminsa, countryvaikutteisen "A Very Fine Loven" (1995). Springfieldin kaikkein viimeiseksi levytykseksi jäi ”Someone to Watch Over Me” joka julkaistiin kokoelmalla "Simply Dusty" laulajan kuoleman jälkeen.


title: Dusty Springfield

text: Springfield sairastui rintasyöpään ennen "A Very Fine Loven" julkaisua. Oireiltuaan Yhdysvalloissa hän palasi kotiinsa Englantiin ja kuuli diagnoosin. Syöpä saatiin hallintaan, ja Springfield kykeni esittämään BBC:n musiikkishow’ssa esityksen yhdestä albumin kappaleesta, ”Where is a Woman To Go?”.


title: Dusty Springfield

text: Rintasyöpä uusiutui vuonna 1997. Hän menehtyi sairauteen 59 vuoden iässä 2. maaliskuuta 1999, samana päivänä kun hänen olisi pitänyt ottaa vastaan Brittiläisen imperiumin upseerin arvo Buckinghamin palatsissa, sekä kymmenen päivää Rock and Roll Hall of Fameen ottamista aiemmin.


title: Dusty Springfield

text: Springfieldin hautajaisiin St. Mary the Virgin Churchissa Henley-on-Thamesissa osallistui lukuisia faneja sekä julkisuuden henkilöitä, kuten Elvis Costello, Lulu ja Pet Shop Boysin jäsenet. Hänet tuhkattiin, ja kirkon ulkopuolelta löytyy hänelle omistettu muistokirjoitus. Osa tuhkista haudattiin Henleyssä, ja loput hänen veljensä Tom sirotteli Cliffs of Moheriin Irlannissa.


title: Dusty Springfield

text: Springfield kasvatettiin ankaran katolilaiseen uskoon, ja hän omaksui pian äitinsä tavan heitellä esineitä raivostuessaan. Springfield tunnettiin varsinkin studiossa perfektionistina. Hän kärsi 1970-luvulla mielenterveysongelmista, itsetuhoisuudesta ja päihderiippuvuudesta; hän joutui sairaalaan useaan otteeseen.


title: Dusty Springfield

text: Springfield oli vuodesta 1970 saakka avoimesti biseksuaalinen. Hän ei ollut kertaakaan naimisissa.


title: Kuokunu

text: Kuokunu ( ja ) on maalaiskunta (nasleg) ja sen keskyskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee Viljuin varrella 111 kilometriä länteen piirikeskuksesta Suntarista.


title: Kuokunu

text: Kuokunussa on kulttuuritalo, yhtenäiskoulu, terveysasema, jokisatama ja kauppa. Kuokunun kylä on perustettu vuonna 1929.


title: Kuokunu

text: Kuokunussa harjoitetaan nautakarja- ja hevostaloutta.


title: Alexander Bain

text: Alexander Bain (11. kesäkuuta 1818 – 18. syyskuuta 1903) oli skotlantilainen filosofi. Hän toimi matematiikan ja luonnonfilosofian professorina Glasgow'n yliopistossa sekä logiikan ja englanninkielisen kirjallisuuden professorina Aberdeenin yliopistossa.


title: Alexander Bain

text: Bain kirjoitti erityisesti logiikasta, retoriikasta, kieliopista ja koulutuksesta. Hän perusti filosofisen "Mind"-julkaisun vuonna 1876. Bain oli John Stuart Millin ystävä ja työtoveri.


title: Alexander Bain

text: Merkittävimmät teokset:


title: Alexander Bain

text: Muuta:


title: Universumin vanhimmat

text: Universumin vanhimmat ovat Marvel-kustantamon sarjakuvissa esiintyvä avaruusolentojen ryhmittymä. Ryhmän jokainen jäsen on rotunsa viimeinen edustaja muiden kuoltua jo miljoonia vuosia sitten sukupuuttoon. Vanhimmat ovat käytännössä kuolemattomia ja heillä on käytössään hienostuneita korkeateknologisia laitteita.


title: Universumin vanhimmat

text: Universumin vanhimmat esiintyivät ensimmäisen kerran amerikkalaisen "Avengers"-lehden numerossa 28 (1966).


title: Universumin vanhimmat

text: Jokaisella Universumin vanhimmalla on jokin henkilökohtainen kiinnostuksen kohde, johon nämä keskittyvät fanaattisesti. Olennot tekevät näin luultavasti siksi, että kuolemattomuus takaa runsaasti vapaa-aikaa, jonka kuluttaminen tekemättä mitään olisi pitkästyttävää (Keräilijän vaimo antoi itsensä kuolla vapaa-ehtoisesti, koska ei enää kestänyt kuolemattomuuttaan). On kuitenkin huomionarvoista, etteivät Universumin vanhimmat ole kosmisia olentoja vaikka joillakin heistä onkin kyky manipuloida kosmista energiaa, ja valtavasti tietoutta. Maapallolla vaikuttavat supersankarit ovat usein kohdanneet Vanhimpia, joskus liittolaisina, joskus vastustajina.


title: Universumin vanhimmat

text: Koska Universumin vanhimpia yhdistää side Marvel-universumin historian syntyhetkiin, he ovat tottuneet näkemään toinen toisensa sisaruksinaan. Yleensä Vanhimmat työskentelevät itsenäisesti, mutta ovat joskus liittoutuneet jonkin suuremman yhteisen päämäärän vuoksi. Ei ole tiedossa, kuinka monta Universumin vanhinta on enää jäljellä (kts. alapuolinen listaus). Eonin mukaan Vanhimpia on jäljellä universumissa noin tuhat kappaletta.


title: Universumin vanhimmat

text: Universumin tunnetuista vanhimmista useat omasivat yhden Ikuisuuskivistä, mutta kellään ei ollut tietoutta sen todellisesta voimasta. Nämä kivet varastettiin titaani Thanoksen toimesta.


title: Universumin vanhimmat

text: Erään kerran Suurmestari haastoi Kuoleman kanssaan peliin, jossa useita supersankareita käytettiin pelinappulana strategiapelissä. Suurmestarin tarkoitus oli herättää Korvacin surmaama Keräilijä, mutta Suurmestarin oli kuoltava näin tapahtuakseen. Suurmestari kuitenkin manipuloi Kuoleman valtakunnassa itsensä johtavaan asemaan, kunnes Kostajat pysäyttivät tämän. Raivostunut Kuolema suuttui Universumin vanhimmille ja kielsi näitä koskaan astumasta valtakuntaansa. Toisin sanoen Kuolema teki heistä kuolemattomia – päämäärä, johon ovela Suurmestari oli alusta alkaen tähdännytkin.


title: Universumin vanhimmat

text: Myöhemmin joitain Vanhimpia muodosti liiton tuhotakseen koko universumin. Vanhimmat saivat selville, että tappamalla Galactus, Ikuisuus ja Kuolema universumi menisi epätasapainoon ja tuhoutuisi. Koska Vanhimmat olivat kuolemattomia, he uskoivat selviävänsä tuhosta ja heräämällä uudesta universumista jumalvoimaisina olentoina. Hopeasurffari liittolaisineen kuitenkin esti Vanhimpien suunnitelmat.


title: Rakennesuunnittelu

text: Rakennesuunnittelu on rakennussuunnittelun osa-alue, joka käsittää rakennuksen "rakennetekniikan" suunnittelun. Suunnittelun päätehtävänä on tuottaa rakennesuunnitelmat, joilla voidaan toteuttaa ja ylläpitää rakennus tai rakenne. Rakennesuunnittelun tehtävät ja vastuut määrittelee sopimuksen mukainen suunnittelutoimeksianto. Se voi käsittää koko rakenteellisen suunnittelun tai vain tietyn osatehtävän.


title: Rakennesuunnittelu

text: Rakennetekniikasta ja -suunnitelmista käytetään tunnusta RAK.


title: Rakennesuunnittelu

text:
Työhön sisältyy uudis- ja korjauskohteiden rakennesuunnittelu, runkojärjestelmien ja -materiaalien valinnat ja lujuustarkastelut, rakenteiden
suunnittelu, valmisosien tuotantosuunnitelmien laatiminen, sekä erilaiset rakennusfysikaaliset ja käyttöikään
liittyvät selvitykset. Joskus rakennesuunnitteluun sisältyy myös määrälaskentapalveluita.


title: Rakennesuunnittelu

text: Rakennustekniseen suunnitteluun kuuluvat perustus-, runko-, ja rakenneratkaisujen kehittäminen, rakenteiden mitoitus sekä rakennuksen toteutettavuudesta ja rakennusteknisestä toimivuudesta huolehtiminen. Rakennesuunnittelun pohjaksi selvitetään useimmiten erillisenä toimeksiantona perustamisolosuhteet. Rakennesuunnitelmat sisältävät lujuuslaskelmat ja piirustukset. Lujuuslaskelmissa osoitetaan kantavien rakenteiden kestävyys, kun taas piirustuksissa esitetään rakenteiden mitat ja leikkauskuvat. Lisäksi piirustuksissa esitetään detaljeja, joissa voidaan kuvata esimerkiksi rakenteiden liitoksia sekä lämmön-, kosteuden- ja vedeneristysratkaisuja.


title: Rakennesuunnittelu

text: Rakennesuunnittelussa vaaditaan nykyisin paljon tietoteknisiä taitoja. Perinteisessä insinöörikoulutuksessa opetetaan matemaattisia aineita ja lujuusoppia. Näillä taidoilla ei yksin pärjää työtehtävissä, vaan useasti etenkin pienissä toimistoissa vältetään ylimääräisien sihteerien, assistenttien sekä tietotekniikka-asiantuntijoiden palkkaamista. Rakennesuunnittelija hoitaakin usein oma-aloitteisesti piirustuksien lähettämisen ja projektipankkien hallinnan ja kaikki käytännöntehtävät. Usein työpäivät kuluvatkin tietokoneen ääressä. Myös rakennelaskelmia tehdään enää harvoin käsinlaskentana aikatauluista johtuen. Kaikissa merkittävissä kohteissa käytetään mm. tästä syystä rakenteiden ulkopuolista tarkastajaa, joka on usein kokenut vanhan koulukunnan käsinlaskija joka tarkistaa suunnitelmat. Mallintamisesta käytetään tunnusta BIM(Building information model). Mallintamisen tarkoituksena on saada rakennushankkeesta kaikki määrä, hinta, massa yms. tieto ulos samasta suunnitelmasta. Tällä pyritään kustannustehokkuuteen. Hyvin mallinnettuun kohteeseen ei tarvitse palkata erikseen määrälaskijoita ja näin rakennusliikkeiden palkkakustannukset pienenevät. Tunnetuttuja mallinnusohjelmia ovat Tekla Structures, Revit Structure. Lujuuslaskennassa käytetään mm. Robot Structural analysis, ADAPT ohjelmia.


title: Rakennesuunnittelu

text: Rakennesuunnittelua tekevät rakennusalan insinöörit ja diplomi-insinöörit. Rakennesuunnittelijalle on määritetty pätevyysvaatimukset suunnittelutehtävän vaativuuden mukaan Suomen rakentamismääräyskokoelman osassa A2. FISE myöntää myös pätevyyksiä eri suunnittelun osa-alueilta, mm. betoni- , puu- tai terässuunnittelusta. Pätevyyksiä voi saada A- tai AA-luokasta. Pienissä rakennushankkeissa kaikista rakennusteknisistä suunnittelutehtävistä vastaa yleensä sama asiantuntija. Suurissa ja vaativissa hankkeissa tehtävät voidaan eriyttää, mutta rakennesuunnitteluhankkeelle nimetään aina riittävät pätevyydet omaava henkilö, joka on kokonaisvastuussa projektista.


title: Rakennesuunnittelu

text: Suuret monialaiset insinööritoimistot suomessa, kuten Sweco, Ramboll ja Pöyry, ovat arvostettuja myös rakennesuunnittelijoina, mutta suurten yritysten lisäksi alalla on vielä runsaasti pienempiä, 20-30 henkeä työllistäviä yrityksiä. Keskittyminen on alalla ollut kuitenkin nopeaa viime vuosina. Kuten muillakin aloilla, myös rakennesuunnittelualalla isommissa yrityksissä saattaa olla pieniin yrityksiin verrattuna paremmat työsuhde-edut, mutta toisaalta pienten yritysten etuna saattaa olla joustavuus ja yksittäisen työntekijän mahdollisuudet vaikuttaa työtehtäviin ja -menetelmiin.


title: Rakennesuunnittelu

text: Rakennesuunnittelu on projektityötä, mille ominaista on kova kilpailu, tiukat aikatalut ja suhdanneriippuvuus. Tästä syystä rakennesuunnittelijoiden työkuorma ei jakaannu aina tasaisesti. Koska rakennesuunnittelijat työskentelevät yleensä kuukausipalkalla ja liukuvalla työajalla, saattaa sesonkiaikana rakennesuunnittelija joutua tekemään töitä normaalia työaikaa 37,5/h/viikko enemmän. Vuosilomaa rakennesuunnittelijalle kertyy ensimmäisenä lomanmääräytymisvuonna 24 päivää ja tämän jälkeisinä vuosina 30 päivää vuodessa. Heinäkuu on alalla yleisin lomakuukausi.


title: Rakennesuunnittelu

text: Rakennesuunnittelijan palkat ovat tyypillisesti pienemmät kuin työmaahenkilöstön. Matalampaa palkkaa kompensoi kuitenkin työolosuhteet, sillä rakennesuunnittelijan työpiste sijaitsee aina samassa paikassa ja sisätiloissa.Tyypillinen urakehitys rakennesuunnittelijalle on aloittaa suunnittelijana insinööritoimistossa, jonka jälkeen edetä yhä vastuullisempiin ja paremmin palkattuihin projektitehtäviin. Tämän takia myös palkkaus vaihtelee tietotaidon ja työkokemuksen mukaan suuresti. Aloittelevan rakennesuunnittelijan palkka saattaa jäädä 2500 €/kk tuntumaan, johon verrattuna kokenut suunnittelija voi ansaita yli kaksinkertaisesti. Riittävästi kokemusta hankittuaan rakennesuunnittelija voi perustaa oman yrityksen tai siirtyä esimiestehtäviin.


title: Jukka Eskola

text: Jukka Harri Tapio Eskola (s. 10. kesäkuuta 1978 Espoo) on suomalainen muusikko. Hänen instrumenttinsa ovat trumpetti ja flyygelitorvi. Eskolalla on omat yhtyeensä Jukka Eskola Quintet, Jukka Eskola Orquesta Bossa sekä Jukka Eskola Soul Trio ja hän on soittanut myös muun muassa Sami Saari & Cosmo Sonicissa, Nuspirit Helsingissä, The Five Corners Quintetissa, Teppo Mäkysen Teddy Rok Sevenissä, Jimi Tenor Groupissa, Jo Stancessa, Ricky-Tick Big Bandissä sekä useissa muissa kokoonpanoissa.


title: Jukka Eskola

text: Eskola syntyi Espoossa, mutta hänen perheensä muutti Kuopioon hänen ollessaan yksivuotias. Eskola aloitti soittamisen yhdeksänvuotiaana. Tuolloin hän valitsi soittimekseen trumpetin, koska hänen isoveljensä Jari soitti jo saksofonia. Eskola opiskeli ensin Kuopion konservatoriossa ja siirtyi Helsingin Pop & Jazz Konservatorioon vuonna 1998. Vuodesta 2001 hän on opiskellut Sibelius-Akatemiassa musiikin maisteriksi. Musiikilliseksi esikuvakseen Eskola mainitsee etenkin trumpetistit Clifford Brownin, Kenny Dorhamin ja Freddie Hubbardin.


title: Jukka Eskola

text: Eskolan ensimmäinen oma levytys oli vuonna 2001 julkaistu single "The Waves", jonka hän teki voitettuaan Nokia Young Talent -stipendin. Hänen ensimmäinen soololevynsä "Jukka Eskola" ilmestyi vuonna 2005. Levy julkaistiin myös Japanissa, ja sitä on myyty yli 5 000 kappaletta. Albumilla soittivat Eskolan lisäksi saksofonisti Timo Lassy, pianisti Jukkis Uotila, basisti Antti Lötjönen sekä rumpali Teppo Mäkynen, joka myös tuotti albumin. Eskolan toinen albumi "Hub Up" julkaistiin pelkästään Japanissa. Kolmannen soololevyn, "Walkover"in" "julkaisija oli helsinkiläinen Ricky-Tick Records. Tällä levyllä miehitys on sama kuin ensimmäisellä levyllä. Eskolan neljännen soololevyn "Jukka Eskola Orquesta Bossa" julkaisi maailmanlaajuisesti italialainen Schema Records. Jukka Eskola Soul Trion levyn julkaisi suomalainen Timmion Records. Eskolan levyjä on yhteensä myyty reilusti yli 10 000 kappaletta. Eskolan yhtyeet Jukka Eskola Quintet, Jukka Eskola Orquesta Bossa sekä Jukka Eskola Soul Trio ovat keikkailleet Suomessa ja ulkomailla.


title: Jukka Eskola

text: Eskola on soittanut vierailijana sadoilla suomalaisilla levyjulkaisulla ja ollut mukana sessiomuusikkona useissa television viihdeohjelmissa.


title: Jukka Eskola

text: Eskolalle myönnettiin vuoden 2006 Sony Jazzpalkinto, ja vuonna 2007 hänet palkittiin Pori Jazzin vuoden taiteilijana.


title: Jukka Eskola

text: Eskola on myös tehnyt sävellyksiä ja sovituksia oman soolotuotantonsa lisäksi useisiin television viihdeohjelmiin sekä artisteille kuten Elastinen ja Juha Tapio.


title: Sagwa

text: Sagwa on yhdysvaltalainen 40-osainen animaatiosarja, joka perustuu yhdysvaltalaiskirjailija Amy Tanin samannimiseen teokseen "Sagwa, the Chinese Siamese Cat" ().


title: Sagwa

text: Sarja perustuu Kiinan keisarilliseen aikakauteen. Pääosassa on kiinalaisen maakunnan piirituomarin luona asuva perhe, jolla on vaimo nimeltä Tai-Tai ja kolme tytärtä. Perheeseen kuuluu myös kolme siamilaiskissaa; tyttökissa Sagwa, vanhempi poikakissa Dongwa ja nuorempi tyttökissa Sheegwa.


title: Sagwa

text: Suomessa sarjaa on esittänyt Yle TV2 -televisiokanava vuosina 2005 ja 2008.


title: Emil Hurja

text: Emil Edward Hurja (22. tammikuuta 1892 Crystal Falls, Michigan, Yhdysvallat – 30. toukokuuta 1953 Washington D.C., Yhdysvallat) oli yhdysvaltalainen poliittinen vaikuttaja, toimittaja ja kirjailija. Hurja oli uranuurtaja mielipidetiedustelujen käyttämisessä poliittisena välineenä ja Franklin D. Rooseveltin presidenttikauden aikana tehtyjen sosiaalisten ja taloudellisten uudistusten tärkeä taustavaikuttaja.


title: Emil Hurja

text: Hurja oli suomalaisten siirtolaisten poika, isä Matt Hurja (alun perin Matti Pitkäkangas) oli töissä kaivoksessa. Hän aloitti kirjapaino-oppilaana vuonna 1909, työskenteli postissa ja sekalaisissa töissä samalla kun opiskeli. Hänestä tuli Charles A. Sulzerin sihteeri vuonna 1917. Hurja suoritti B.A.-tutkinnon Washingtonin yliopistossa vuonna 1917. Hän palveli vänrikkinä, myöhemmin kapteenina Yhdysvaltain ilmavoimissa ensimmäisessä maailmansodassa vuosina 1917–1919. Hän avioitui Gudrun Andersin kanssa 22. kesäkuuta 1919. Hurja työskenteli toimittajana sanomalehtialalla "Daily American" -lehdessä Teksasissa vuosina 1919–1926. Hän työskenteli finanssi- ja kaivosasiantuntijana New Yorkissa vuosina 1927–1931. Hurja julkaisi teoksen "History of Predental Inauguration" (1932)


title: Emil Hurja

text: Hurjan kuva oli "Time"-lehden kannessa maaliskuussa 1936. Hän toimi demokraattisessa puolueessa 1932–1937 ja vuonna 1933 hänestä tuli puoluejohtaja James Farleyn avustaja. Hänen kirjansa "Westward Ho, Fare Paid" ilmestyi 1937. Vuosina 1937–1939 hän toimi talousanalyytikkona ja vuosina 1939–1945 "Pathfinder"-lehden kustantajana ja päätoimittajana.


title: Emil Hurja

text: Rooseveltin pyrkimys hallinnon keskittämiseen oli pettymys Hurjalle. Sen vuoksi Hurja siirtyi republikaaniseen puolueeseen ja asettui vuonna 1946 ehdokkaaksi edustajainhuonevaaleissa. Häntä ei kuitenkaan valittu. Emil Hurja on haudattu Arlingtonin sotilashautausmaan osastolle 8.


title: Luettelo Lordin kappaleista

text: Tämä on luettelo hard rock ja heavy metal -yhtye Lordin kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Kutana

text: Kutana () on nasleg eli maalaiskunta ja sen keskyskylä Suntarin ulusin eli Suntarin piirin pohjoisosassa Sahan tasavallassa Venäjällä. Keskuskylä sijaitsee Viljuin varrella 75 kilometriä pohjoiseen piirikeskuksesta Suntarista. Kyläalueeseen kuuluu myös Tumulin kylä, joka sijaitsee kehdeksan kilometriä keksuskylästä itään.


title: Kutana

text: Kutanassa on kulttuuritalo, yhtenäiskoulu, terveysasema ja kauppa. Vuonna 2001 Kutanan kylässä oli 913 asukasta. Kutanan kylä on perustettu vuonna 1873.


title: Kutana

text: Kutanassa harjoitetaan nautakarja- ja hevostaloutta.


title: Riento

text: Sana riento esiintyy useiden urheiluseurojen nimissä:


title: Pohjois-Karjalan Liiga-Riento

text: Liiga-Riento oli joensuulainen liigalentopalloon erikoistunut urheiluseura, joka pelasi Lentopallon Mestaruusliigassa. Emäseura on Mutalan Riento, jolta uusi seura peri liigapaikan. Seura fuusioitui keväällä 2017 Susiraja Volleyn ja Niceteamin kanssa. Uusi seura sai nimekseen Karelian Hurmos.


title: Pohjois-Karjalan Liiga-Riento

text: Riento nousi lentopallon SM-liigaan kauden 2004 päätteeksi voitettuaan Vaasan Kiiston liigakarsinnoissa. Ensimmäisellä SM-liigakaudellaan joukkue säilytti sarjapaikkansa helposti, seuraavalla vasta karsintasarjan kautta. Kolmannella SM-liigakaudellaan Riento eteni aina pudotuspeleihin asti, josta se lopulta putosi suomenmestaruuteen edenneelle Rovaniemen Santasportille.


title: Pohjois-Karjalan Liiga-Riento

text: Kauteen 2007-2008 Riento valmistui paremmin kuin mihinkään edelliseen kauteensa. Joukkue hankki hakkurin Serbiasta, ja Petteri Penttisen Muuramen Lentopallosta. Lisäksi joukkueessa jatkoi kuubalainen Jimmy Hernandez. Riento aloittikin kauden pirteästi ja taisteli paikasta kolmen parhaan joukossa aina runkosarjan loppuun asti. Runkosarjan viimeiset pelit kuitenkin käänsivät tilanteen täysin kun Riento putosi kuuden parhaimman joukkueen joukosta tiukasti. Joukkue hävisi pudotuspelien ensimmäisellä kierroksella lopulta Hurrikaani Loimaalle.


title: Pohjois-Karjalan Liiga-Riento

text: Kaudella 2008-2009 joukkuetta valmensi virolainen Urmas Tali, joka on samalla Riennon historian ensimmäinen ammattilaisvalmentaja. Kausi päättyi puolivälieriin, kuten myös seuraavakin kausi.


title: Pohjois-Karjalan Liiga-Riento

text: Kauden 2010-2011 päätteeksi seura putosi Mestaruusliigasta. Riento hävisi liigakarsintasarjan Kokkolan Tiikereille voitoin 3-2. Ratkaiseva ottelu päättyi tappioon erin 3-2. Ennen ottelua joukkueen venäläinen päävalmentaja erosi ja joukkue pelasi kakkosvalmentaja Jani Säisän alaisuudessa ratkaisuottelun.


title: Pohjois-Karjalan Liiga-Riento

text: Riennon tiputtua 1-sarjaan joukkue asetti heti tavoitteekseen nousun takaisin korkeimmalle sarjatasolle. Riento voitti 1-sarjan kaudella 2011-12 ja eteni liigakarsintoihin edellisvuoden vastustajaansa Kokkolan Tiikereitä vastaan. Liigakarsintasarja päättyi Tiikereille tiukasti otteluvoitoin 2-3.


title: Pohjois-Karjalan Liiga-Riento

text: Riento saavutti liigapaikan kuitenkin kabinettipäätöksen kautta. Oululainen Sun Volley luopui liigapaikastaan vapaaehtoisesti talousvaikeuksien vuoksi kauden 2011-12 jälkeen. Täten liigajoukkueiden määrä ei ollut riittävä (12), ja Liiga-Riento täytti Sun Volleylta vapautuneen paikan Mestaruusliigassa. Kun Liiga-Riento oli kauden 2010-11 jälkeen hakenut kabinettipäätöksellä Salon Piivolleylta vapautunutta liigapaikkaa, se meni Korson Vedolle. Nyt joensuulaisjoukkue saavutti paikan.


title: Pohjois-Karjalan Liiga-Riento

text: Kaudella 2012–2013 joukkue voitti vain kaksi ottelua 33:sta jääden runkosarjassa selkeästi viimeiselle sijalle. Liigakarsinnoissa kaatui kuitenkin Vaasan Kiisto suoraan kolmessa ottelussa, joten liigasopimus sai jatkoa.


title: Pohjois-Karjalan Liiga-Riento

text: Liigakausi 2013–2014 toi seuralle runkosarjan 9. sijan, jolloin pelit päättyivät siihen. Seuraava kausi toi sijan 11. ja edessä oli jälleen liigakarsinta, jonka Riento selvitti Akaa-Volleytä vastaan viiden ottelun taistelun jälkeen. Karsintakierre jatkui myös keväällä 2016, jolloin Lempäälän Kisa kaatui kolmessa ottelussa, mutta liigataival päättyi kauden 2016–2017 päätteeksi, kun Akaa-Volley pudotti Riennon puhtaasti kolmessa ottelussa. Viimeisellä mestaruusliigakaudellaan Liiga-Riento voitti vain yhden 30:stä ottelustaan.


title: Pohjois-Karjalan Liiga-Riento

text: Riennon kotiyleisöä pidetään lentopallon SM-liigan parhaimpana yleisönä. IS-Veikkaajan kyselyssä kävi ilmi että kun Joensuussa pelataan, niin jokainen peli tuntuu SM-finaalilta. Seuran valmentajatiimissä pohditaan paitsi käytännön asioiden hoitumista myös yleisempiä kasvatuksen kysymyksiä. Riennon lentopallotoiminnasta on tehty Joensuun yliopistoon kasvatustieteen pro gradu -tutkielma.


title: Jussi Lehtonen

text: Jussi Lehtonen voi tarkoittaa ainakin seuraavia:


title: Vishantin Kirja

text: Vishantin Kirja on Marvel-kustantamon sarjakuvissa esiintyvä kuvitteellinen loitsukirja. Esine esiintyi ensimmäisen kerran "Strange Tales"-lehden numerossa 116 (tammikuu 1964) ja sen loivat Stan Lee ja Steve Ditko. Se on Marvel-universumin mahtavin valkoisen magian tietolähde ja itsessään tuhoutumaton. Kirjaan on sidottu monia mahtavia suojelevia loitsuja. Vishantin Kirjan vastakappale on Darkholdin Kirja ja se sisältää pelkästään pahaa taikuutta.


title: Vishantin Kirja

text: Vaikka Vishantin Kirja onkin hyväntahtoisen magian lähde, sen sisältämiä loitsuja voidaan käyttää myös pahaan, mikäli niiden langettaja on esimerkiksi kokematon magiansa käytössä. Tämä todistettiin nuoren mutta kokemattoman Tohtori Oudon yrittäessä herättää Kirjan avulla kuollutta veljeään Victor Strangea henkiin, mutta loitsu herättikin Victorin vuosia myöhemmin eloon Paroni Bloodina.


title: Vishantin Kirja

text: Loitsujen ja mystisen tietouden lisäksi Vishantin Kirja sisältää tietoutta myös nykyisistä tapahtumista. Ei ole tiedossa, miten tuhansia vuosia vanha kirja kykenee antamaan informaatiota myös Marvel-universumin tämänhetkisistä asioista.


title: Vishantin Kirja

text: Vishantin Kirjan ovat sarjakuvien mukaan kirjoittaneet tuntemattomat tekijät (kenties itse Vishanti) tuhansia vuosia sitten. Kirjan ensimmäinen tunnettu omistaja oli atlantislainen velho Varnae noin 18500 eaa.. Varnaen kuoleman jälkeen hänestä syntyi ensimmäinen vampyyri Marvel-universumiin Darkholdin Kirjasta luetun loitsun vuoksi.


title: Vishantin Kirja

text: Vishantin Kirjan seuraava omistaja oli babylonialainen jumala Marduk. Marduk asetti aarnikotkan vartioimaan Vishantin Kirjaa. Myöhemmin velho nimeltään Muinainen matkusti ajassa taaksepäin ja voitti loitsuillaan aarnikotkan. Ottaen Kirjan haltuunsa Muinainen palasi nykyaikaan.


title: Vishantin Kirja

text: Muinainen säilyi Vishantin Kirjan omistajana, kunnes ymmärsi oppilaansa Tohtori Oudon olevan sovelias Kirjan säilytykseen. Tohtori Outo säilyttää kirjaa asunnossaan New Yorkissa Greenwich Villagessa. Hän menetti Kirjan tuhotessaan avaruudesta kotoisin olevan velhon, mutta tällä kertaa itse Agamotto pelasti kirjan siirtämällä sen omaan ulottuvuuteensa.


title: Kjukei

text: Kjukei (, ) on nasleg eli maalaiskunta ja sen keskyskylä Suntarin ulusin pohjoisosassa Sahan tasavallassa Venäjällä. Keskuskylä sijaitsee 85 kilometriä pohjoiseen ulusin eli piirin hallinnollisesta keskuksesta Suntarista.


title: Kjukei

text: Kjukeissa on kulttuuritalo, yhtenäiskoulu, terveysasema ja kauppa. Kjukein kylä on perustettu vuonna 1922.


title: Kjukei

text: Kjukeissa harjoitetaan nautakarja- ja hevostaloutta.


title: Jukka Erätuli

text: Jukka Erätuli (s. 11. helmikuuta 1980 Espoo) on suomalainen entinen lumilautailija.


title: Jukka Erätuli

text: Erätuli voitti urallaan lumilautailun big airin maailmancupin kokonaiskiertueen vuosina 2003 ja 2005. Hän voitti half-pipen suomenmestaruuden vuosina 1998 ja 1999.


title: Jukka Erätuli

text: Vuonna 2003 Erätuli valittiin Vuoden lumilautailijaksi.


title: Pirkko Jaakola

text: Pirkko Marjatta Jaakola (s. 21. elokuuta 1940, Loimaa) on suomalainen Loimaalla asuva kirjailija, joka on kirjoittanut useita radiokuunnelmia, näytelmiä, lasten tv-elokuva -käsikirjoituksia sekä sanoittanut useita lauluja ja toiminut vakituisena pakinoitsijana mm. Anna-lehdessä 1980-luvulla. Hänen veljensä oli kuvanveistäjä Alpo Jaakola ja hänen poikansa on näyttelijä Antti Jaakola.


title: Viitatorni

text: Viitatorni on Jyväskylän Viitaniemessä sijaitseva arkkitehti Alvar Aallon suunnittelema tornitalo. Viitatorni rakennettiin vuosina 1957–1962 ja se oli Jyväskylän korkein rakennus kunnes toimistorakennus Innova valmistui vuonna 2002. Viitatorni on 39 metriä korkea ja siinä on 13 kerrosta, joista alimmassa sijaitsee liikehuoneistoja ja talonmiehen asunto. Talon 73 huoneistoa suunniteltiin alun perin perheettömille, eikä niissä ole asuntokohtaisia parvekkeita. Yhteensä rakennuksessa on 4 223 kerrosneliömetriä.


title: Viitatorni

text: Taloa on kutsuttu ulkomuotonsa ja ympäristöstä erottumisensa vuoksi (Aallon) Torahampaaksi. Viitatornista avautuu näkymä Tuomiojärvelle ja järven puoleisella julkisivulla tien toisella puolella sijaitsee Jyväskylän ystävyyskaupungin mukaan nimetty Jaroslavlin aukio, alkuperäiseltä nimeltään Torniaukio.


title: Viitatorni

text: Viitatornin osoite on Viitaniementie 16, 40720 Jyväskylä.


title: Tyler Burge

text: Tyler Burge (s. 1946) on yhdysvaltalainen filosofi ja Kalifornian yliopiston (Los Angeles) filosofian professori. Hän on erikoistunut mielenfilosofiaan, tietoteoriaan ja filosofian historiaan. Ensin mainittujen suhteen hänet tunnetaan erityisesti anti-individualismin puolestapuhujana. Filosofian historiassa hän on kirjoittanut erityisesti Gottlob Fregen filosofiasta.


title: Ruotsin öljyriippumattomuustavoite

text: Ruotsin öljyriippumattomuustavoite on Ruotsin hallituksen vuonna 2005 asettama tavoite, jonka mukaan Ruotsi pyrkii ensimmäiseksi maaksi, joka lopettaa riippuvuuden öljystä ja fossiilisista polttoaineista vuonna 2020.


title: Ruotsin öljyriippumattomuustavoite

text: Riippuvuuden poiston määritelmä on, että vuoteen 2020 mennessä:


title: Ruotsin öljyriippumattomuustavoite

text: Öljy korvataan uusiutuvalla energialla ja lisäämällä energiatehokkuutta. Energialähteinä lisätään biopolttoaineita, aurinkokennoja, polttokennoja, tuulipuistoja, aaltoenergiaa, kaukolämpöä ja lämpöpumppuja. Hallitus tukee päämäärään liittyvää tutkimusta.


title: Pyhän Johanneksen kirkko (Malmö)

text: Pyhän Johanneksen kirkko () on kirkkorakennus Ruotsin kolmanneksi suurimmassa kaupungissa Malmössa. Sen rakennustyöt käynnistettiin vuonna 1903, ja ne saatiin päätökseen vuonna 1907. Sen suunnittelusta vastasi ruotsalainen arkkitehti Axel Anderberg. Kirkko edustaa arkkitehtoonisesti jugend-tyyliä. Rakennus kohoaa korkeimmillaan 26 metriin.


title: Sharp

text: Sharp Corporation () on japanilainen elektroniikkayritys. Sharpin toimitusjohtaja on Takashi Okuda. Tuotteisiin sisältyy matkapuhelimet, aurinkokennot, nestekidenäytöt, televisiot, projektorit, valokopiokoneet, mikroaaltouunit, CCD-kennot ja Flash-muistit. Sharp valmistaa myös ilmastointilaitteita sekä Euroopassa IVT-merkillä myytävät ilmalämpöpumput. Liikevaihdosta 49 % oli kotimaahan ja 51 % ulkomaille (2006).


title: Sharp

text: Helmikuussa 2016 Foxconn ilmoitti ostavansa enemmistön Sharpista 3,9 miljardilla eurolla.Vuonna 2006 tuotanto nousi 500 MW:sta 600 MW:iin ja Euroopan tuotanto 50 MW:sta 110 MW:iin. Lokakuussa 2006 aurinkokennojen tuotantokapasiteetti nostettiin 600 MW:iin. Tammikuussa 2007 yritys ilmoitti uudesta 110 MW:n tuotannosta Japanissa, joka aloittaa maaliskuussa: yhteensä 710 MW. Euroopan kapasiteetti kasvoi helmikuussa 2007 110 MW:sta 220 MW:iin.


title: Sharp

text: Sharpin markkinaosuus oli 27 % (314 MW) vuonna 2004. Yritys ennusti tuotannokseen 1 100 MW 2006/2007. Kaikkien yritysten globaalisti ilmoittamat kasvuennusteet 2006/2007 olivat kolminkertaiset vuoden 2004 piituotantoon verrattuna. Sharp aloitti ohutfilmikennojen tuotannon syyskuussa 2005.


title: Sharp

text: Sharp rakensi uuden aurinkokennotehtaan Sakaihin (Osakan prefektuuri). Tehdas valmistaa ohutfilmikennoja. Se valmistui vuonna 2009, ja sen tuotantokapasiteetti on 1 000 MW / vuosi. Aurinkokennojen tuotanto koko maailmassa oli 3,8 GW vuonna 2007.


title: Sharp

text: Sharp on valmistanut useita tietoteknisiä laitteita.


title: Myles Burnyeat

text: Myles Fredric Burnyeat (s. 1939) on englantilainen filosofi ja klassisen kirjallisuuden tutkija. Burnyeat opiskeli Bryanston Schoolissa ja King's Collegessa Cambridgessa ja oli Bernard Williamsin oppilas University College Londonissa.


title: Myles Burnyeat

text: Burnyeatista tuli University College Londonin apulaislehtori vuonna 1964 ja lehtori vuonna 1965. Vuonna 1978 hänestä tuli Cambridgen yliopiston klassisen kirjallisuuden lehtori ja Robinson Collegen jäsen. Vuosina 1984–1996 Burnyeat toimi Laurence-oppituolin antiikin filosofin professorina Cambridgessa, ja vuosina 1996–2006 filosofian tutkijajäsenenä Oxfordin yliopiston All Souls Collegessa. Hän toimi Aristotelian Societyn johdossa vuosina 2005–2006. Vuonna 2006 hän palasi Robinson Collegeen.


title: Sirpa Puhakka

text: Sirpa Liisa Puhakka (s. 9. kesäkuuta 1956 Eno) on toimittaja ja vasemmistoliittolainen poliitikko, entinen Helsingin kaupunginvaltuutettu. Hän toimi Vasemmistoliiton puoluesihteerinä 2007–2013. Puhakka valittiin puoluesihteeriksi vuoden 2007 puoluekokouksessa, jossa hän voitti edeltäjänsä Aulis Ruuthin äänin 348–83.


title: Sirpa Puhakka

text: Koulutukseltaan Puhakka on yhteiskuntatieteiden maisteri. Vuosina 1976–1995 Puhakka työskenteli ilmoitusmarkkinoinnissa, toimittajana ja toimitussihteerinä lehdissä Turun Päivälehti, Kansan Uutiset, Pohjois-Karjala, Itä-Savo ja Ydin. Hän oli Ydin-lehden päätoimittaja 2004–2007. Vuoden 2015 alusta hän on toiminut Kansan Uutisten päätoimittajana.


title: Sirpa Puhakka

text: Vuonna 1995 Puhakka palkattiin Vasemmistoliiton eduskuntaryhmän tiedottajaksi ja 2001 hänet valittiin samaan tehtävään itse puolueessa. Vuonna 2003 Puhakka siirtyi viestintäpäälliköksi Solaris-lomat-yhdistykseen. Puhakka valittiin Helsingin kaupunginvaltuustoon ensimmäisen kerran vuonna 2001. Hän on ollut muun muassa ryhmänsä puheenjohtaja sekä sosiaali- ja terveyslautakuntien jäsen.


title: Sirpa Puhakka

text: Puhakka on ollut monesti ehdolla eduskuntavaaleissa. Hän sai 400 ääntä vuonna 1995, 765 ääntä 1999 ja 1 895 ääntä 2003. Hän jäi ensimmäiselle varasijalle 3 866 äänellä vuonna 2007 ja 3 121 äänellä 2011. Europarlamenttivaaleissa 2009 Puhakka sai 4 205 ääntä.


title: Sirpa Puhakka

text: Puhakka on ollut Yleisen Lehtimiesliiton (2006–2008), Kulttuuri-, mielipide- ja tiedelehtien liiton (1993–1995) ja Tutkivat journalistit -yhdistyksen (1994–1995) puheenjohtaja.


title: Sirpa Puhakka

text: Sirpa Puhakka vaatii Suomea liittymään rypäleammukset kieltävään kansainväliseen sopimukseen. Hän arvioi myös valtion tuottavuusohjelman aikansa eläneeksi.


title: Kyocera

text: Kyocera Corporation on japanilainen yritys Kiotossa. Yritys on julkinen. Se on listattu New Yorkin pörssiin (NYSE: TYO). Vuonna 2007 sen liikevaihto oli 12,82 miljardia USA:n dollaria. Työntekijöitä on 61 468. Tuotteisiin kuuluu matkapuhelimet, digitaaliset kuvatuotteet, lasertulostimet ja aurinkokennot, joiden tuotanto nousee 180 MW:sta (2007) 500 MW:iin (2010).


title: Kyocera

text: Sanyo myi tappiollisen matkapuhelinyksikkönsä Kyoceralle 260 miljoonalla eurolla 1/2008. Kaupan jälkeen suurimmat matkapuhelimien tekijät ovat Nokia, Samsung, Motorola, Sony Ericsson, LG ja Kyocera.(2008.)


title: Suntech Power

text: Suntech Power on kiinalainen energiayritys, joka valmistaa aurinkokennoja (PV cells ja modules). Suntech Power on kiinalais-australialainen yhteisyritys, joka listattiin New Yorkin pörssiin (NYSE: STP) joulukuussa 2005. Yrityksen mukaan sen liikevaihto on $0,6 milj. (2006) ja $0,23 milj. (2005). Yrityksellä on sopimus toimittaa aurinkokennoja Pekingin Olympia Stadioniin. Yritys oli ilmoittanut laajentavansa tuotantoaan 1500 MW:lla 2008–10 mennessä, samoin kuin kiinalaiset Nanjing CEEG PV Tech ja Yingli Solar.


title: Suntech Power

text:
Toimitusjohtaja on Dr. Zhengrong Shi (s. 1963). Hän on Forbesin mukaan rikkain kiinalainen 2006, ja omistaa $2,2 miljardia US 3/2006. Hänellä on Australian kansalaisuus. Dr. Shi Zhengrong suoritti tohtorin tutkinnon Australiassa ja palasi sen jälkeen Kiinaan 2001 ja perusti Suntech Powerin.
Osti japanilaisen PV-yrityksen MSK elokuussa 2006. MSK valmistaa PV-kennoja rakennuksiin ja rakennusmateriaaleihin.


title: Suntech Power

text: Yritys aloittaa ohutfilmikennojen valmistuksen Shanghain tiedepuistossa kapasiteetilla 50 MW 2008–2009. Kennoissa yhdistetään amorfinen ja mikrokiteinen pii ohuena kerroksena lasi-kantajaan. Kidepiikennoihin verrattuna piin tarve on 2 %.


title: Samuel Butler

text: Samuel Butler voi tarkoittaa seuraavia henkilöitä:


title: Vaaleanpunaisen pantterin paluu

text: Vaaleanpunaisen pantterin paluu on Blake Edwardsin ohjaama, järjestyksessään kolmas Vaaleanpunainen pantteri -elokuva vuodelta 1975. Sen pääosissa nähdään tarkastaja Jacques Clouseauna Peter Sellers ensi kertaa sitten vuoden 1964 "Laukaus pimeässä" -elokuvan. Christopher Plummer korvasi herrasmiesvaras Sir "Aave" Lyttonin roolissa David Nivenin, joka oli ollut "Aaveena" elokuvasarjan ensimmäisessä elokuvassa "Vaaleanpunainen pantteri". Muita keskeisiä näyttelijöitä ovat Lyttonin naisystävää esittävä Catherine Schell, Clouseauta vihaavaa ylikomisariota esittävä Herbert Lom ja Clouseaun miespalvelijan roolissa Burt Kwouk.


title: Vaaleanpunaisen pantterin paluu

text: Elokuvan alussa arvokas timantti nimeltä Vaaleanpunainen pantteri varastetaan lugashlaisesta museosta ja kömpelö komisario Clouseau (Peter Sellers) lähetetään Ranskasta tutkimaan tapausta. Clouseaun epäilyt kohdistuvat jälleen kerran Sir Charles Lyttoniin (Christopher Plummer), joka tunnetaan ovelana varkaana. Clouseau haluaa päästä selville Lyttonin ja tämän vaimon (Catherine Schell) tekemisistä naamioitumalla mm. allashuoltajaksi ja puhelinkorjaajaksi.


title: Vaaleanpunaisen pantterin paluu

text: Clouseaun esimies, ylikomisario Charles Dreyfusilla (Herbert Lom) tulee Clouseaun suhteen mitta täyteen ja hän yrittää kerta toisensa jälkeen salamurhata tämän. Elokuvassa ovat mukana totutusti myös Clouseaun kiinalainen palvelija (Burt Kwouk), Dreyfusin avustaja ja ylikonstaapeli Francois Chevalier André Maranne.


title: Vaaleanpunaisen pantterin paluu

text: "Video-oppaassa" vuodelta 1994 Asko Alanen sanoo elokuvaa ilahduttavan hyväksi comebackiksi ja antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa elokuvalle kaksi ja puoli tähteä neljästä.


title: Palvelumuotoilu

text: Palvelumuotoilu () tarkoittaa palvelujen innovointia, kehittämistä ja suunnittelua muotoilun menetelmin.


title: Palvelumuotoilu

text: Palvelumuotoilun keskeisenä tavoitteena on palvelukokemuksen (engl. "service experience") käyttäjälähtöinen suunnittelu siten, että palvelu vastaa sekä käyttäjien tarpeita että palvelun tarjoajan liiketoiminnallisia tavoitteita. Asiakkaan palvelukokemuksen rakennuspalikoita ovat palvelun kontaktipisteet (engl. "service touchpoints"), palvelutuokiot (engl. "service moments") ja palvelupolku (engl. "service string, customer journey").


title: Palvelumuotoilu

text: Perinteisesti muotoilu on keskittynyt yksittäisen fyysisen tuotteen ja käyttäjän väliseen suhteeseen. Palvelumuotoilussa huomio suuntautuu moninaisiin kontaktipisteisiin, joiden kautta palvelu koetaan, aistitaan ja nähdään. Lentoyhtiön palvelussa kontaktipisteitä voivat olla esimerkiksi lehti- ja televisiomainokset, puhelinasiakaspalvelu, internetsivusto, matkatoimisto, matkalippu, lentoemännät, se mitä henkilökunta sanoo, lentokoneen sisustus, lennolla tarjottava ruoka ja lentokentän opasteet. (Holmlid 2005; Mager 2004; Maffei et al. 2005.) Kontaktipisteet voidaan jakaa neljään luokkaan: tilat, esineet, prosessit ja ihmiset (Saffer 2007).


title: Palvelumuotoilu

text: Tilat ovat paikkoja, jossa palvelun asiakkaalle näkyvä tuotanto tapahtuu. Ne voivat olla fyysisiä paikkoja, kuten myymälät, toimistot tai lentokone, tai virtuaalisia tiloja, kuten Internet tai puhelin.


title: Palvelumuotoilu

text: Tilat viestivät asiakkaalle, mitä on mahdollista tehdä (Saffer 2007), ja vaikuttavat täten ihmisten käyttäytymiseen. Tiloissa tulisi erityisesti kiinnittää huomiota kontaktipisteisiin, jotka ovat ihmisen aistein havaittavissa. Näitä ovat esimerkiksi sisustus, valaistus, äänet ja tuoksut, joilla on suuri merkitys asiakkaan palvelukokemukseen.


title: Palvelumuotoilu

text: Palveluun kuuluvat esineet sijoittuvat tiloihin tai muuhun ympäristöön. Esineiden, kuten ravintolan ruokalistan tai itsepalveluautomaatin, on tarkoitus synnyttää vuorovaikutusta palveluntarjoajan ja asiakkaan välillä. Esineet voivat olla monimutkaisia ja isoja laitteita, kuten lentokentän matkatavarahihnat tai yksinkertaisia ja pieniä, kuten ravintolan lautasliina. (Saffer 2007.) Palvelumuotoilussa esineet voivat olla myös palvelun tuotantoon tarvittavia esineitä, joita vain henkilökunta käyttää, mutta jotka silti ovat asiakkaalle näkyviä ja vaikuttavat palvelukokemukseen.


title: Palvelumuotoilu

text: Prosessit määrittävät palvelun tuotantotavan. Palveluissa kaikki prosessit ja rutiinit voidaan määrittää pienintäkin yksityiskohtaa myöten, kuten kuinka lentoemäntä tervehtii asiakasta hänen saapuessa lentokoneeseen. Palvelujen tuottamiseen tarvittavia prosesseja voidaan muuttaa ja kehittää vaikka päivittäin. (Saffer 2007.)


title: Palvelumuotoilu

text: Palvelun tuottamiseen tarvitaan usein ihmisiä. Palvelumuotoilussa ihmiset jaotellaan asiakkaisiin ja asiakaspalvelijoihin. Palvelu muodostuu näiden välisestä monimutkaisesta vuorovaikutteisesta koreografiasta. Asiakaspalvelijoita pyritään ohjaamaan toimimaan halutulla tavalla luomalla heille erilaisia rooleja esimerkiksi univormujen avulla. (Saffer 2007.)


title: Palvelumuotoilu

text: Jokainen palvelu rakentuu jaksojen tai episodien sarjasta tai joukosta osapalveluja, jotka yhdessä muodostavat asiakkaalle arvoa tuottavan palvelun kokonaisuuden. Yksittäistä episodia kutsutaan palvelutuokioksi.


title: Palvelumuotoilu

text: Esimerkiksi autonpesupalvelu koostuu seuraavista palvelutuokioista (Saffer 2007):


title: Palvelumuotoilu

text: Jokainen palvelutuokio muodostuu useista eri kontaktipisteistä. Esimerkiksi edellä mainittuun ”asiakas maksaa” -tuokioon liittyy ainakin seuraavat kontaktipisteet: hinnasto, palveluautomaatti tai asiakaspalvelija rahastusta varten, se mitä asiakaspalvelija sanoo tai miten palveluautomaatti toimii, kuitti, autopesula fyysisenä tilana, jne. Kontaktipisteiden avulla pystytään muotoilemaan jokainen palvelutuokio halutunlaiseksi ja asiakkaan tarpeita ja odotuksia vastaavaksi. Suunniteltaessa tiettyä palvelutuokiota on mietittävä, mitkä kontaktipisteet ovat asiakkaan kannalta tärkeitä ja oleellisia, ja mitkä kontaktipisteet tuovat asiakkaalle paljon arvoa vähin kustannuksin. (Saffer 2007.)